Οι 50 που αναμένεται να ξεχωρίσουν στο Μουντιάλ (Μέρος Δεύτερο) | in.gr\ningr > Σπορ > Ποδόσφαιρο > Οι 50 που αναμένεται να ξεχωρίσουν στο Μουντιάλ (Μέρος Δεύτερο)\nΟι 50 που αναμένεται να ξεχωρίσουν στο Μουντιάλ (Μέρος Δεύτερο)\n14 Ιουνίου 2018, 14:36\nΜόλις λίγες ώρες πριν το εναρκτήριο λάκτισμα του Παγκοσμίου Κυπέλλου το in.gr σας παρουσιάζει τη συνέχεια της λίστας με τα κορυφαία ονόματα που θα λάβουν συμμετοχή στην κορυφαία διοργάνωση του ποδοσφαίρου\nΘυμηθείτε το πρώτο μέρος της λίστας\nΊσως πιο «αθόρυβος» παίκτης των γηπέδων. Βασικός και αναντικατάστατος στην Ισπανία από το 2010 ο Σέρχιο Μπούσκετς είναι ο παίκτης που καθαρίζει όλες τις μονομαχίες για τους «φούριας ρόχας» επιτρέποντας στους συμπαίκτες του να επικεντρωθούν στη δημιουργία.\nΟ Πογκμπά αποτελεί το πολυεργαλείο της Γαλλίας στο κέντρο, καθώς μπορεί να παίξει σχεδόν σε όλες τις θέσεις. Παρά τα επικριτικά σχόλια που δέχεται για την κινητικότητα του στο γήπεδο ο Γάλλος είναι ένας καθοριστικός παράγοντας στην ομάδα του Ντιντιέ Ντεσάμπ.\nΤο «νέο αίμα» της Βραζιλίας ακούει στο όνομα Γκάμπριελ Ζεσούς. Το διαμάντι της Παλμέιρας μεταγράφηκε στη Μάντσεστερ Σίτi στις αρχές του 2017 και από τότε εντυπωσιάζει τους πάντες στο Νησί. Έχοντας καλή αίσθηση του χώρου και καλή επαφή με τα αντίπαλα δίχτυα, πολλοί Βραζιλιάνοι τον έχουν χαρακτηρίσει ακόμη και ως νέο Ρονάλντο.\nΠαρά τον μειωμένο χρόνο συμμετοχής του με την Μπαρτσελόνα λόγω της έλευσης του Παουλίνιο, ο Ράκιτιτς παραμένει ένα από τα μεγάλα ονόματα της Κροατίας. Μαζί με τον Ματέο Κόβασιτς και τον Λούκα Μόντριτς ο 30χρονος θα συνθέσει μια εξαιρετική μεσαία γραμμή στο σύνολο του Ζλάτκο Ντάλιτς.\nΜαζί με τον Χάρι Κέιν οι πολυτιμότεροι παίκτες της Τότεναμ. Μια συνεχής απειλή στην αντίπαλη περιοχή παρά το γεγονός ότι παίζει πίσω από τον επιθετικό, ο Άγγλος έχει προκαλέσει το έντονο ενδιαφέρον πολλών συλλόγων, μεταξύ των οποίων η Ρεάλ Μαδρίτης και η Μάντσεστερ Γιουνάιτεντ.\nΗ συνέπεια του καθώς και τα καίρια τάκλιν του τον έχουν κάνει να θεωρείται ένα από τα καλύτερα μπακ στον κόσμο. Τρέχοντας αδιάκοπα στο δεξί άκρο έχει καταφέρει να αφήσει εκτός ενδεκάδας πολλούς ταλαντούχους παίκτες όπως οι Μπεγιερίν, Οντριοθόλα και Αθπιλικουέτα.\nΟ «εκλεκτός» των Βραζιλιάνων για να φέρει το 6ο τρόπαιο στην χώρα που ζει και αναπνέει για το ποδόσφαιρο. Η απουσία του στα νοκ άουτ παιχνίδια το 2014 ήταν κάτι παραπάνω από αισθητή για τη Βραζιλία μετά τη συντριβή του Μινεϊράο στα χέρια των Γερμανών. Κάνοντας μια εξαιρετική σεζόν στο Παρίσι για λογαριασμό της Παρί Σεν Ζερμέν, ο Νεϊμάρ θα ηγηθεί της επιθετικής γραμμής της «Σελεσάο».\nΟ μεγάλος άτυχος του 2014 κατάφερε να βρεθεί στο μεγάλο ραντεβού για πρώτη φορά στην καριέρα του. Παρά το γεγονός ότι έχασε το πρώτο μισό της σεζόν ο μεσοεπιθετικός της Ντόρτμουντ ήταν εκπληκτικός μετά τη διακοπή του χειμώνα και αναμένεται να έχει θέση βασικού στο αριστερό άκρο της επίθεσης.\nΔύο χρόνια μετά τον χαμένο τελικό του Euro απέναντι στην Πορτογαλία, ο Γκριεζμάν είναι πιο διψασμένος από ποτέ για τη διάκριση. Ο μεγάλος σταρ μιας απίστευτα ταλαντούχας Γαλλίας που συγκαταλέγεται μεταξύ των φαβορί, καλείται να οδηγήσει τους «τρικολόρ» στον μεγάλο τελικό μετά από 12 χρόνια.\nΗ φυγή του Ιγκουαΐν και οι τραυματισμοί του Μίλικ τον απελευθέρωσαν. Το κανόνι της Νάπολι σημείωσε 56 τέρματα τις δύο τελευταίες σεζόν με τους «παρτενοπέι» και μοιάζει έτοιμος να βάλει το «λιθαράκι» του στην επιθετική γραμμή του Βελγίου.\nΈνας από τους κορυφαίους παίκτες της Τότεναμ την τελευταία σεζόν. Μετά από 2 μέτριες σεζόν με τους «πετινούς» ο Σον έκανε το «μπαμ» σκοράροντας 18 τέρματα, ενώ μοίρασε και 11 ασίστ. Ο πλέον ταλαντούχος παίκτης των Κορεατών θα προσπαθήσει να βγάλει τη χώρα του στα νοκ άουτ παιχνίδια μετά από 8 χρόνια.\nΟι τρεις χαμένοι τελικοί των έχουν «στοιχειώσει». Αν και μετά το Κόπα Αμέρικα του 2016 ανακοίνωσε την απόσυρση του από την Εθνική, ο απόλυτος σούπερ σταρ της Μπαρτσελόνα αναθεώρησε την απόφαση του. Έχοντας ένα ισχυρό ρόστερ μαζί του, ο Μέσι θα προσπαθήσει να κατακτήσει τον πρώτο τίτλο του με το εθνόσημο στο στήθος.\nΟ επιτελικός μέσος της Σίτι κατάφερε να εξελιχθεί σε έναν από τους κορυφαίους παίκτες παγκοσμίως υπό τις οδηγίες του Πεπ Γκουαρντιόλα. Γνωστός για την διορατικότητά του και τις άριστες πάσες του, ο Ντε Μπρόινε θα αποτελέσει τον κύριο δημιουργό των Βέλγων στο κέντρο.\nΓια ακόμη μια χρονιά ο Καβάνι στέφθηκε κορυφαίος σκόρερ της Παρί με 40 τέρματα, ενώ κέρδισε και το χρυσό παπούτσι του Σαμπιονά. Μετά την μέτρια πορεία της Ουρουγουάης στο περασμένο Παγκόσμιο Κύπελλο, ο Καβάνι είναι πιο ώριμος από ποτέ και έτοιμος να προσφέρει τα μέγιστα με το εθνόσημο.\nΜετά την ονειρική του σεζόν στη Μονακό ο Μπαπέ πήρε την (πολύ) μεγάλη μεταγραφή στην Παρί Σεν Ζερμέν το περασμένο καλοκαίρι, διαπρέποντας στην πρώτη σεζόν του. Και όλα αυτά ενώ είναι μόλις 19 χρονών.\nΊσως στο τελευταίο Μουντιάλ της ένδοξης καριέρας του, ο Ινιέστα είναι ένας από τους τελευταίους παίκτες της ιστορικής «χρυσής» γενιάς των Ισπανών. Μπορεί με το πέρασμα των χρόνων η φυσική του κατάσταση να έχει χειροτερέψει, ωστόσο η τεχνική του κατάρτιση παραμένει σε κορυφαίο επίπεδο.\nΟ Βέλγος δεν ανανέωσε το συμβόλαιό του με την Τσέλσι, θέλοντας να εκβιάσει μια μεταγραφή μακριά από το Λονδίνο. Έτσι το φετινό Μουντιάλ ενδέχεται να είναι η «βιτρίνα» του στους συλλόγους που ενδιαφέρονται να τον αποκτήσουν.\nΜαζί με τον Πικέ o αρχηγός των Ισπανών αναμένεται να αποτελέσει το κεντρικό αμυντικό δίδυμο της ομάδας του Φερνάντο Ιέρο. Πλέον στα 32 του γνωρίζει ότι είναι ίσως η τελευταία του ευκαιρία να ανακαταλάβει την κορυφή του κόσμου.\nΗ μεγάλη ευκαιρία του αστεριού της Γιουβέντους να λάμψει. Αν και ο ρόλος του θα είναι περιορισμένος λόγο της συνύπαρξης του με τον Λιονέλ Μέσι, ο 25χρονος θα προσπαθήσει να συνεισφέρει με κάθε τρόπο για μια επιτυχημένη πορεία της «Αλμπισελέστε».\nΜπορεί οι εξωπραγματικοί αριθμοί των τελευταίων δύο ετών να έπεσαν, ωστόσο ο Σουάρεζ συγκαταλέγεται μεταξύ των κορυφαίων φορ στον πλανήτη. Μαζί με τον Καβάνι θα αποτελεί τη γραμμή κρούσης της «σελέστε» σε μια προσπάθεια διάκρισης των δύο φορές παγκόσμιων πρωταθλητών.\nΑναπόσπαστο κομμάτι της εθνικής Βραζιλίας και της Ρεάλ Μαδρίτης, ο Μαρσέλο θεωρείται επάξια ένα από τα καλύτερα αριστερά μπακ στον κόσμο. Με καλές τοποθετήσεις αμυντικά και απίστευτο επιθετικό παιχνίδι ο 30χρονος αριστερός οπισθοφύλακας θα έχει σίγουρα καθοριστικό ρόλο στην πορεία της Βραζιλίας στα γήπεδα της Ρωσίας.\nΟ «μοιραίος» παίκτης της Αργεντινής στο Μουντιάλ της Βραζιλίας, καθώς ο τότε παίκτης της Νάπολι έχασε σπουδαίες ευκαιρίες στον τελικό με την Γερμανία. Αν και πολλοί συμπατριώτες του τον επικρίνουν συχνά για την ασυνέπεια του στο σκοράρισμα άλλα και τη φυσική του κατάσταση, ο επιθετικός της Νάπολι συμπεριλήφθηκε στην τελική αποστολή του Χόρχε Σαμπάολι, αφήνοντας εκτός τον Μάουρο Ικάρντι.\nΠαρόλο που εδώ και χρόνια το αμυντικό δίδυμο της Ισπανίας αποτελούν οι Πικέ-Ράμος, ο Αθπιλικουέτα ίσως μπορέσει να χωθεί «σφήνα». Τις τελευταίες σεζόν στην Τσέλσι ο Ισπανός έχει μετατραπεί σε ένα ακούραστο πολυεργαλείο παίζοντας με άνεση και τις τρεις θέσεις στην άμυνα.\nΧωρίς καμία αμφιβολία ο καλύτερος παίκτης του προηγούμενου Μουντιάλ. Αν και η Κολομβία αποκλείστηκε στα προημιτελικά από τη Βραζιλία, ο Χάμες αναπλήρωσε επάξια το κενό του τραυματία Φαλκάο και διέγραψε μια αξιέπαινη πορεία με τους «καφετέρος», κάτι που οδήγησε στη μεταγραφή του στη Ρεάλ Μαδρίτης. Φέτος βρήκε πάλι αγωνιστικό χρόνο με την φανέλα της Μπάγερν, επιστρέφοντας στο κορυφαίο επίπεδο που βρισκόταν.\nΜετά από μια σεζόν απραξίας λόγω τραυματισμών, ο Μάνουελ Νόιερ κλήθηκε στην αποστολή του Μουντιάλ με πολλούς συμπατριώτες του να διαφωνούν με αυτή την επιλογή. Ωστόσο ο 32χρονος πλέον Νόιερ παραμένει ένας εκ των κορυφαίων τερματοφυλάκων στον κόσμο μπορώντας να πάρει παιχνίδια πάνω του.


Έρχονται νέες κυρώσεις για Huawei από ΗΠΑ λόγω συνεργασίας με Ρωσία; | Give IT\nΑρχική » Έρχονται νέες κυρώσεις για Huawei από ΗΠΑ λόγω συνεργασίας με Ρωσία;\nΑπό το ξεκίνημα των επιθέσεων της Ρωσίας κατά της Ουκρανίας και την επιβολή κυρώσεων από τις ΗΠΑ, η Huawei συνεχίζει την τεχνολογική υποστήριξη της Ρωσίας.\nΩστόσο, τώρα που η χώρα βρίσκεται αντιμέτωπη με πιο σκληρές κυρώσεις από την διεθνής κοινότητα, το ρίσκο η εταιρεία να υποστεί νέες, πιο σκληρές κυρώσεις, αυξάνεται αρκετά.\nΣύμφωνα με τους ειδικούς του The Financial Times, αν οι εταιρείες όπως η Nokia και η Ericsson αποφασίσουν να κόψουν τελείως τις επαφές τους με την Ρωσία, η χώρα θα αναγκαστεί να βασιστεί στη στήριξη της Κίνας. Συγκεκριμένα θα βασιστεί στην Huawei και την ZTE, δεδομένου ότι και οι δύο εταιρίες συνέβαλλαν σημαντικά στην αντικατάσταση υποδομής δικτύου της Ρωσίας.\nΕίναι γνωστό ότι η Huawei ήταν από τις πρώτες εταιρίες που επωφελήθηκαν από τις κυρώσεις που υποβλήθηκαν στην Ρωσία. Αυτό φαίνεται από την δημοσίευση του MTS, που δείχνει ότι οι πωλήσεις των Huawei smartphone αυξήθηκαν κατά 300% στις δύο πρώτες εβδομάδες του Μάρτη. Και άλλες Κινέζικες εταιρείες παρατήρησαν μεγάλη αύξηση στις πωλήσεις τους. Την ίδια στιγμή, η Huawei, ξεκίνησε νέα επιχειρηματικά project.\nΑνεξαρτήτως, πολλοί ειδικοί πιστεύουν ότι οι Κινέζικες εταιρείες όπως η Huawei και η Xiaomi, παίρνουν ένα μεγάλο ρίσκο συνεχίζοντας την πώληση smartphone και άλλων ηλεκτρονικών συσκευών στη Ρωσία. Αυτό οφείλεται στο γεγονός ότι, πολλά από τα προϊόντα τους, έμμεσα ή άμεσα χρησιμοποιούν Αμερικάνικη τεχνολογία οι οποίες απαγορεύουν την παράδοση στη Ρωσία λόγω των νέων κυρώσεων. Παρ’όλα αυτά, η Huawei έχει ακόμα περιθώριο ελιγμών στις ΗΠΑ, σε αντίθεση με την ZTE η οποία υπέστη ολική απαγόρευση.\nΤο νέο επιχειρηματικό σχέδιο της Huawei\nΜε βάση τους ειδικούς, δεν υπάρχουν νόμιμες διαδρομές εξαγωγής για τις Κινέζικες εταιρείες. Θεωρητικά, η Huawei θα μπορούσε να βρει τρόπους για την παραγωγή smartphone και διαφόρων συσκευών, χωρίς την χρήση Αμερικάνικων εργαλείων και λογισμικών. Ωστόσο, μέχρι στιγμής δεν είναι εφικτό να αποφύγει την χρήση ημιαγωγών οι οποίοι κατασκευάζονται με την χρήση Αμερικάνικων εργαλείων.\nΑυτή την στιγμή, η Huawei προσπαθεί να απεξαρτηθεί από την χρήση Αμερικάνικων chip και να αποφύγει τις κυρώσεις με το δικό της επιχειρηματικό σχέδιο. Ο τρόπος που θα το κάνει αυτό είναι προσπαθώντας να έχει αντίστοιχη επίδοση, χρησιμοποιώντας λιγότερο μοντέρνα chip. Ωστόσο, αξίζει να σημειωθεί ότι οι πωλήσεις προϊόντων της εταιρείας, την προηγούμενη χρονιά, έπεσαν κατά 50% και τα συνολικά έσοδα της, πέφτουν κατά 29% χρόνο με τον χρόνο.\nΗ Ρωσία έχει ανάγκη την Κινέζικη τεχνολογία. Από την στιγμή που η Samsung και η Apple έφυγαν από την Ρωσική αγορά smartphone και η Nokia μαζί με την Ericsson αρνήθηκαν να παρέχουν τηλεπικοινωνιακό εξοπλισμό, η χώρα έχει ανάγκη από νέες προμήθειες μόνο και μόνο για να μπορέσει να διατηρήσει την υποδομή δικτύου της στη τρέχουσα κατάσταση την οποία βρίσκεται.\nΣύμφωνα με μερικές αναφορές, η Huawei και η ZTE, ελέγχουν ήδη το 40-60% της αγοράς ασύρματου εξοπλισμού στη Ρωσία. Περισσότερο από το υπόλοιπο ποσοστό, ανήκει στη Nokia και την Ericsson. Επιπλέον, η συνεργασία στην αγορά των smartphone δεν αποκλείεται, καθώς η Ρώσικη κατασκευαστική εταιρεία BQ ανακοίνωσε ότι σκέφτεται να χρησιμοποιήσει το λειτουργικό σύστημα Harmony OS της Huawei σε αντίθεση με το Android. Ωστόσο, η Huawei μέχρι στιγμής, έχει αναφέρει ότι δεν έχει σχέδια να προωθήσει το λειτουργικό σύστημα της εκτός Κίνας.\nΤέλος, οι ΗΠΑ συνεχίζουν να παρακολουθούν στενά την Huawei καθώς και άλλες Κινέζικες εταιρείες. Η Washington μέχρι στιγμής, έχει αφήσει αρκετές άδειες εξαγωγής σε ξένους προμηθευτές που τους επιτρέπουν να εμπορεύονται με την Huawei. Αυτό όμως δεν σημαίνει ότι οι ΗΠΑ δεν μπορούν εύκολα να ανακαλέσουν τέτοιες άδειες. Η Huawei λέει ότι “αναλύει διεξοδικά” τις νέες κυρώσεις και αρνείται να σχολιάσει τα σχέδια της που αφορούν την Ρωσία.


Τέσσερα χρόνια Ντόναλντ Τραμπ: Ο απολογισμός της θητείας του- Τι κατάφερε τελικά; | Fortunegreece.com\nΠοιος είναι ο απολογισμός των επιδόσεων του Ρεπουμπλικανού προέδρου;\nΟ Ντόναλντ Τραμπ επιμένει ότι καμία αμερικανική κυβέρνηση δεν κατάφερε να κάνει τόσα πράγματα όσο η δική του κατά την πρώτη του θητεία. Αλλά, εάν αφήσουμε στην άκρη την απάντησή του στο θέμα της πανδημίας του κορωνοϊού- μια κρίση πρωτοφανούς έκτασης, την οποία ο Λευκός Οίκος κατηγορείται ευρέως ότι διαχειρίστηκε ανεπαρκώς- ποιος είναι ο απολογισμός των επιδόσεων του Ρεπουμπλικανού προέδρου;\n«Ας οικοδομήσουμε το τείχος» είναι ένα σύνθημα που εν πολλοίς συνέβαλε στην απρόσμενη εκλογική νίκη του Ντόναλντ Τραμπ, καθώς οι ψηφοφόροι του εξέφρασαν την αγανάκτησή τους για την παράτυπη είσοδο ισπανόφωνων μεταναστών στα νότια σύνορα της χώρας, μήκους άνω των 3.000 χιλιομέτρων. Τον κατασκεύασε τελικά ο πρόεδρος;\nΑυτό το εθνικιστικό σλόγκαν του Ντόναλντ Τραμπ μεταφράστηκε κυρίως σε μια πολιτική διπλωματικής υπονόμευσης της πολυμέρειας και της επιβολής μέτρων προστατευτισμού. Τελικά αυτό απέδωσε;\nΌταν ο Ντόναλντ Τραμπ ασχολήθηκε με το θέμα του ελλείμματος στο εμπορικό ισοζύγιο ΗΠΑ- Κίνας, ακόμα και ορισμένοι επικριτές του προέδρου χαιρέτισαν την αποφασιστικότητά του.\nΩστόσο, παρά τις προσπάθειες του Ρεπουμπλικάνου προέδρου να οικοδομήσει μια ειδική σχέση με τον Κινέζο ομόλογό του Σι Τζινπίνγκ, τα αποτελέσματα- η «φάση 1» μιας εμπορικής συμφωνίας- φαίνονται ανάμικτα, εάν όχι ανολοκλήρωτα.\nΤο αμερικανικό εμπορικό έλλειμμα διαμορφώθηκε στα 577 δισ. την περασμένη χρονιά, αυξημένο κατά παραπάνω από 100 δισ. σε σχέση με την τελευταία χρονιά της θητείας του Μπαράκ Ομπάμα.\nΣε διπλωματικό επίπεδο, η πολιτική του «Πρώτα η Αμερική» δεν είχε τα επιθυμητά αποτελέσματα, όπως η συμφωνία για το πυρηνικό πρόγραμμα του Ιράν που αποκήρυξε η Ουάσιγκτον, το οποίο προκάλεσε σφοδρές αντιδράσεις από τους ευρωπαίους συμμάχους των ΗΠΑ χωρίς να οδηγήσει σε αλλαγή του καθεστώτος στην Τεχεράνη, που ήταν ο κρυφός στόχος του Τραμπ κατά την άποψη πολλών αναλυτών.\nΟ Ντόναλντ Τραμπ υποσχέθηκε να αποσύρει τις αμερικανικές δυνάμεις από τα πεδία απομακρυσμένων και φονικών συγκρούσεων, «ανόητων» πολέμων σύμφωνα με τον ίδιο. Τελικά τα κατάφερε;\nΎστερα από μια πρώτη φραστική κλιμάκωση, η προσέγγιση που επιχείρησε ο Τραμπ με τον Βορειοκορεάτη ηγέτη Κιμ Γιονγκ Ουν μεταφράστηκε σε μεταξύ τους συναντήσεις. Αλλά το ουσιώδες- μια αποκήρυξη των ατομικών όπλων από την Πιονγκγιάνγκ- δεν επετεύχθη.\nΗ «μεγαλύτερη οικονομία της Ιστορίας»\nΕίναι το υπ’ αριθμόν 1 επιχείρημα που προτάσσει ο Ντόναλντ Τραμπ για να ζητήσει τέσσερα ακόμα χρόνια στον Λευκό Οίκο. Αλλά το κατά πόσο είναι πραγματικό, εξαρτάται από το τι μετράμε. Το χρηματιστήριο έχει καταγράψει ιστορικά υψηλά επίπεδα ενώ ανέκαμψε μετά τη βουτιά που σημείωσε στην αρχή της πανδημίας του κορωνοϊού.\nΑλλά ο μεγαλύτερος ρυθμός ανάπτυξης κατά τα χρόνια του Τραμπ, γύρω στο 3%, συμβαδίζει με τις επιδόσεις καταγράφηκαν κατά την προεδρία του Μπαράκ Ομπάμα, χωρίς ιστορικό επίπεδο. Το ποσοστό της ανεργίας διαμορφώθηκε τον Δεκέμβριο του 2019 στο χαμηλότερο επίπεδο των τελευταίων 50 ετών, στο 3,5%. Αλλά με τον πανδημία, εκατομμύρια Αμερικανοί έχασαν τη δουλειά τους.\nΣύμφωνα με τον Τραμπ, ο σημαντικότερος ρόλος ενός προέδρου είναι να διορίσει- εφ’ όρου ζωής- ομοσπονδιακούς δικαστές. Σε αυτό το σημείο, ο πρώην μεγιστάνας των επιχειρήσεων μπορεί να περηφανεύεται ότι πέτυχε έναν απολογισμό που ζηλεύουν οι Δημοκρατικοί του αντίπαλοι.\nΧάρη στη ταχύτητα των Ρεπουμπλικάνων στη Γερουσία, ο Τραμπ έχει διορίσει το 24% των εν ενεργεία δικαστών, σύμφωνα με το ινστιτούτο Pew Research. Ο πρόεδρος έχει διορίσει τρεις δικαστές στο Ανώτατο Δικαστήριο, με τελευταία την Έιμι Κόνεϊ Μπάρετ, ο διορισμός της οποίας επικυρώθηκε αυτή την εβδομάδα, παγιώνοντας τη στροφή του θεσμού προς τον συντηρητισμό πιθανόν για δεκαετίες.


ΚΕΡΒΕΡΟΣ: ΑΥΓΗ (Η ΦΥΛΛΑΔΑ ΤΟΥ ΣΥ.ΡΙ.ΖΑ) ΤΑ ΒΑΖΕΙ ΜΕ ΤΟΝ ΣΤΡΑΤΟ: Bρες άκρη με τους στρατόκαυλoυς! « Γιατί τo να φωνάζεις τέτοιες μ@λ@κίες... » ΔΙΑΒΑΣΤΕ ΣΤΟ ΤΕΛΟΣ: Αυτά είναι τα τραγούδια των Τούρκων κομάντο!\nΑΥΓΗ (Η ΦΥΛΛΑΔΑ ΤΟΥ ΣΥ.ΡΙ.ΖΑ) ΤΑ ΒΑΖΕΙ ΜΕ ΤΟΝ ΣΤΡΑΤΟ: Bρες άκρη με τους στρατόκαυλoυς! « Γιατί τo να φωνάζεις τέτοιες μ@λ@κίες... » ΔΙΑΒΑΣΤΕ ΣΤΟ ΤΕΛΟΣ: Αυτά είναι τα τραγούδια των Τούρκων κομάντο!\nΜε ένα άρθρο, που πρόκειται να προκαλέσει σωρεία αντιδράσεων, επιτίθεται ο Θανάσης Καρτερός στις ένοπλες δυνάμεις.\nΣυγκεκριμένα, με ένα αιχμηρό άρθρο του στην εφημερία «Αυγή» ο αρθρογράφος Θανάσης Καρτερός σχολιάζει την «πρωτοβουλία» των ανδρών των ΟΥΚ να φωνάξουν εθνικιστικά συνθήματα στην παρέλαση για την 25η Μαρτίου.\nΣτο άρθρο του με τίτλο «Πετάει ο βάτραχος;» χρησιμοποιεί σκληρή γλώσσα κατά των στρατιωτικών και γενικότερα για το κλίμα που «καλλιεργούν» κάποιοι στο στράτευμα.\nΠαράλληλα αφήνει αιχμές για το αν το γεγονός ήταν τυχαίο ή ενορχηστρωμένο από κάποιους, προκειμένου να εκθέσουν την κυβέρνηση.\n«Η πρόκληση στρεφόταν ολοφάνερα κατά της νέας κυβέρνησης. Γιατί το να φωνάζεις τέτοιες μ@λ@κίες μπροστά στον Δρίτσα, δείχνει ότι άλλη πόλη -με μικρό πι- έχεις στο μυαλό σου να πάρεις κι όχι την Πόλη που κοκορεύεσαι. Πράγμα που σημαίνει ότι κάποιοι κύκλοι του στρατού της δημοκρατίας δεν έχουν τόσο καλή σχέση με τη δημοκρατία», αναφέρει.\n«Βρες άκρη με τους στρατόκαυλους. “Και τ’ όνειρό μας είναι στην Πόλη εμείς να μπούμε” διακήρυξαν στεντορεία τη φωνή στη διάρκεια της παρέλασης οι άνδρες των ΟΥΚ. Και φυσικά το όλον δεν ήταν καθόλου αυθόρμητο. Δουλεμένο πολεμοχαρώς ήταν. Το φώναζε πρώτα κάποιος και εν συνεχεία το επαναλάμβανε ομοθυμαδόν σύμπας ο σχηματισμός. Που σημαίνει ότι κάπως έτσι ξυπνάνε, κοιμούνται και βαδίζουν αγέρωχοι προς το μέλλον οι επίλεκτοι κάποιων μονάδων του ελληνικού στρατού.\nΚαι καλά, οι απλοί ένστολοι είναι υποχρεωμένοι, ας πούμε, να φωνάζουν ότι τους λένε οι από πάνω να φωνάξουν. Πετάει ο βάτραχος, πετάει. Ας πούμε… Αυτοί οι από πάνω επικίνδυνοι ηλίθιοι, στους οποίους η δημοκρατία και η πατρίδα εμπιστεύονται όπλα και εξουσίες για την άμυνά τους, από ποιες τρύπες μαύρης βλακείας και άραχλης πατριδοκαπηλίας έχουν βγει; Πώς τους ανέχονται οι ανώτεροι και οι ανώτατοι; Ή μήπως αυτό είναι το γενικό κλίμα στον στρατό και ειδικότερα στις ειδικές δυνάμεις;\nΌσοι ονειρεύονται να πάρουν την Πόλη, να αναστήσουν τον φοίνικα, να ανακηρύξουν τον στρατό υπέρτατη αρχή, δεν έχουν θέση στις ένοπλες δυνάμεις. Αρκετά κόστισε στην πατρίδα, την Κύπρο, στον ελληνισμό αυτή η πανούκλα. Ο αρμόδιος υπουργός έχει τον λόγο. Και πρέπει να δώσει λόγο…»\nΟι αντιδράσεις αναμένονται ραγδαίες…


Εισαγγελική έρευνα διατάχθηκε από την Εισαγγελία Πρωτοδικών της Αθήνας σχετικά με την λίστα με τα ονόματα νηπίων που αναδημοσίευσε ο βουλευτής της ΝΔ Κωνσταντίνος Μπογδάνος.\nΤη λίστα αυτή, που δημοσιοποιήθηκε σε σάιτ που ανήκε παλαιότερα στον κ. Μπογδάνο, αναδημοσίευσε ο βουλευτής της ΝΔ επισημαίνοντας ότι τα ονόματα των αλλοδαπών παιδιών είναι η συντριπτική πλειοψηφία σε σχέση με τα παιδιά ελληνικής καταγωγής στο συγκεκριμένο σχολείο.\nH κυβέρνηση και ο ΣΥΡΙΖΑ\nΑπαντήσεις για το ζήτημα Μπογδάνου, που ξεσήκωσε θύελλα αντιδράσεων, έδωσε πάντως η κυβέρνηση, δια του εκπροσώπου της, Γιάννη Οικονόμου, την ώρα που ο ΣΥΡΙΖΑ έφερε το θέμα στη Βουλή.\n“Αδιαπραγμάτευτο να διασφαλίζονται τα δικαιώματα όλων. Πολύ περισσότερο των παιδιών… Αυτή η αρχή είναι αδιαπραγμάτευτη. Είναι αυτονόητο ότι όλα τα στελέχη πρέπει να ακολουθούν την αρχή αυτή με λόγια και έργα. Η πράξη ήταν λάθος, που ο ίδιος αναγνώρισε, ωστόσο οφείλω να ξεκαθαρίσω ότι ανάλογα λάθη στο μέλλον δε θα μπορούν να γίνονται ανεκτά”, τόνισε ο κ. Οικονόμου, στη διάρκεια της ενημέρωσης των δημοσιογράφων.\nΤην ίδια στιγμή βουλευτές του ΣΥΡΙΖΑ ΠΣ με επικεφαλής τη γραμματέα της κοινοβουλευτικής ομάδας της αξιωματικής αντιπολίτευσης, Όλγα Γεροβασίλη, έστειλαν επιστολή στον πρόεδρο της Βουλής κ. Τασούλα. Οι βουλευτές του ΣΥΡΙΖΑ ΠΣ, Ο. Γεροβασίλη, Ε. Αγαθοπούλου, Σ. Αναγνωστοπούλου και Ν. Φίλης που υπογράφουν την επιστολή, ζητούν από τον πρόεδρο της Βουλής να κινήσει όλες τις απαραίτητες κοινοβουλευτικές διαδικασίες με βάση τον κώδικα δεοντολογίας των μελών του Ελληνικού Κοινοβουλίου, όσον αφορά στον βουλευτή κύριο Κωνσταντίνο Μπογδάνο.\nΔωρεάν θεατρική παράσταση απόψε στο Κολυμβητήριο Ραφήνας ''Το κάδρο που μιλάει''


ΘΑΝΟΣ ΕΥΗ koukfamily: Άπαν… Άγαν!\nΚαι ήρθε το 1923, η μεγάλη Μικρασιατική καταστροφή. Ξεριζώθηκε ο Ελληνισμός ύστερα από περίπου δυόμιση χιλιάδες χρόνια. Μαζεύτηκαν τα σύνορα και συρρικνώθηκε μαζί και η περηφάνια μας. Γέμισε η ψαρού προσφυγιά, παράγκα και θλίψη.\nΜέρα νύχτα το ραδιόφωνο έκανε ανακοινώσεις για χαμένους συγγενείς. Ένα συνονθύλευμα Ελλήνων με περίεργη ιδιωματική γλώσσα και έθιμα. Καινούρια χωριά με ονόματα από τις χαμένες πατρίδες, καινούριος πληθυσμός που πάσχιζε να ομογενοποιηθεί μέσα σε μια κολυμβήθρα σαν μια εθνότητα με τα ίδια χαρακτηριστικά, την ίδια γλώσσα και την ίδια ιστορία.\nΚαι μέχρι σ’ ένα σημείο τα κατάφερε βάζοντας τις ιδιαιτερότητές στην άκρη σαν ιστορικά απολιθώματα μιας πάλαι ποτέ ακμάζουσας Ελληνικής φυλής. Τα βλέπουμε να αναβιώνουν σε γιορτές και πανηγύρια. Μία φολκλόρ πολύχρωμη Ελλάδα (ethnic!) που μόλις ένιωσε την οικονομική άνεση να μπαίνει στην καθημερινότητά της αναπτύχθηκε προς όλες τις μεριές. Ξεσάλωσε, και η εγκεφαλική χρυσή του Χείλωνα ρήση “Μηδέν Άγαν” πήγε περίπατο, έγινε “Άπαν Άγαν”. Και ότι έξω από τις σταθερές στον γεωμετρικό αυτό κόσμο οδηγείται μοιραία στην καταστροφή. Ξέρετε πως ο λεξάριθμος της παραπάνω ρήσης είναι 162; Εκατό φορές μεγαλύτερος από την χρυσή σταθερά φ=1.62! Παραβιάστηκε η σταθερά, έτσι ήρθε η αστάθεια και εκείθεν η καταστροφή.\nΤώρα ξέρουμε όλοι πια πως το οικονομικό τσουνάμι που μας ταλαιπωρεί από το ζοφερό 2009 έρχεται ασταμάτητα και γίνεται πιο ισχυρό. Θα αλλάξει στον τόπο μας τα πάντα. Το τι θα προκύψει μετά θα το δουν αυτοί που θα… επιβιώσουν.\nΠρος το παρόν θα αναρωτιόμαστε τι μας συνέβη και φτάσαμε σ’ αυτή την κατάσταση. Θα φωνάζουμε για την πατρίδα, την Ελλάδα μας και πως θα, θα θα… Η πατρίδα είτε με έψιλον κεφαλαίο είτε με μικρό πάλι Ελλάδα θα λέγεται. Αναρωτιέμαι όμως για του κατοίκους της. Πως άραγε θα είναι.\nΚάτι να πούμε σαν Σκοπιανο/Μακεδόνες;\nΣ’ αυτή την Ελλάδα (;) δεν θάθελα να ζω.\nΑναρτήθηκε από ΘΑΝΟΣ ΚΟΥΚ στις 10:04 π.μ.\nΚατηγορία Θέματος Εθνικά Θέματα, Εθνική Προδοσία, Θέματα Παιδείας, Ιστορικά θεματα, Κρίσεις και απόψεις, Παγκοσμιοποίηση


Υπουργείο Υγείας κατά Βαξεβάνη: «Χρησιμοποίησε ακόμα και την ασθένειά του για ψευδείς αποκαλύψεις» • Η Άποψη\nΥπουργείο Υγείας κατά Βαξεβάνη: «Χρησιμοποίησε ακόμα και την ασθένειά του για ψευδείς αποκαλύψεις»\nΑπό N. ΣΚ\t 14:45 - 06/12/2020\nΤο Υπουργείο Υγείας με ανακοίνωσή του απαντά στις καταγγελίες του εκδότη του Documento, Κώστα Βαξεβάνη ο οποίος βρέθηκε θετικός στον κορωνοϊό. Με την ανακοίνωση του, το Υπουργείο Υγείας θέτει συγκεκριμένα ερωτήματα προς τον γνωστό δημοσιογράφο, τονίζοντας ότι “Για τη στάση του και την προσπάθεια δημιουργίας ψευδών «αποκαλύψεων», αυτή τη φορά ξεπέρασε κάθε όριο: χρησιμοποίησε ακόμα και την ασθένειά του.”\nΑναλυτικά το Υπουργείο Υγείας ανακοίνωσε ότι:\nΌσο για τη στάση του κ. Βαξεβάνη και την προσπάθεια δημιουργίας ψευδών «αποκαλύψεων», αυτή τη φορά ξεπέρασε κάθε όριο: χρησιμοποίησε ακόμα και την ασθένειά του. Αλλά αυτό δεν μας εκπλήσσει».\nΚώστας ΒαξεβάνηςΥπουργείο Υγείας\nΒόλος: Κανονικό το γκολ του Μαρτόλο, θα έχει «άψογη φιλοξενία» στο δεύτερο γύρο\nΤριπλή τραγωδία βολεϊμπολίστα: Εχασε πατέρα, γιαγιά και προγιαγιά από τον κορωνοϊό!


Marc Marquez: “Ήταν ένα τρελό Σαββατοκύριακο” - Biker Spirit magazine\nΟ Marc Marquez έγραψε ιστορία στην Αυστραλία, καθώς έγινε ο πιο επιτυχημένος αναβάτης της Honda, αφού κατέκτησε την 55η νίκη της μεγάλης κατηγορίας στο τέλος ενός απίστευτου Αυστραλιανού GP.\n«Ήταν ένα τρελό Σαββατοκύριακο με τον καιρό και όλα. Ο Maverick ήταν πολύ γρήγορος σήμερα, αλλά ήμουν σε θέση να τον ακολουθήσω και να αρχίσω να μαγειρεύω αργά τη νίκη. Ο Vinales άρχισε να πιέζει πολύ σκληρά και πολύ γρήγορα στο μπροστινό μέρος, αλλά ήξερα ότι αν μπορούσα να μείνω μαζί του για τέσσερις ή πέντε γύρους τότε η νίκη ήταν δυνατή.»\n«Η ομάδα της Repsol Honda έχει κάνει σπουδαία δουλειά με το περιορισμένο χρονικό διάστημα που είχαμε. Χρειάστηκε να ρισκάρουμε με το μαλακό πίσω ελαστικό και στο τέλος ήταν οριακά, αλλά μπορέσαμε να κερδίσουμε!»\n«Είναι πραγματικά ξεχωριστό να κερδίσω αυτή την 55η νίκη με την Honda, νιώθω απίστευτα με την οικογένεια της Honda και είμαι ενθουσιασμένος που απολαμβάνω αυτή τη στιγμή μαζί τους και την ομάδα.»


Σαμαράς: Η ευθύνη των εκλογών θα βαρύνει όσους ψηφίσουν «παρών» - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΠροειδοποίηση προς τους βουλευτές να ψηφίσουν υπέρ του Σταύρου Δήμα για την Προεδρία της Δημοκρατίας, προκειμένου να αποφευχθούν οι πρόωρες εκλογές, έστειλε ο πρωθυπουργός Αντώνης Σαμαράς στην συνέντευξη που παραχώρησε στην κρατική τηλεόραση.\n«Ο λαός δεν θέλει εκλογές» τόνισε ο κ. Σαμαράς και πρόσθεσε: «Κάνω τα πάντα για να βγει Πρόεδρος και να αποφευχθούν οι πρόωρες εκλογές. Γιατί αυτό επιβάλλει το εθνικό συμφέρον και αυτό είναι το δικό μου χρέος».\n«Η άρνηση εκλογής Προέδρου σημαίνει πολιτικό εκβιασμό. Σημαίνει ότι συντάσσονται με το δίδυμο Τσίπρα- Καμμένου. Κανένας βουλευτής δεν δικαιούται μετά να πει δεν ήξερα» υπογράμμισε ο πρωθυπουργός και επισήμανε: «Αν εκλέξουμε Πρόεδρο θα έχουμε σπρώξει τη χώρα έξω απ’ την κρίση, αν δεν ψηφίσουμε Πρόεδρο, όλοι όσοι ψηφίσουν “παρών” θα έχουν την ευθύνη και θα τους θυμάται ο λαός και κυρίως η ιστορία».\n«Φτύσαμε αίμα για να κρατήσουμε την Ελλάδα όρθια» τόνισε ο πρωθυπουργός, που έκανε λόγο για θανάσιμους κινδύνους από «ανόητα νταϊλίκια και επικίνδυνους σχεδιασμούς … Οσοι τα επιδιώκουν αυτά είτε είναι ανόητοι, είτε εξυπηρετούν άλλα συμφέροντα».\nΟ κ. Σαμαράς υπογράμμισε ότι η πολιτική αβεβαιότητα πρέπει να τερματιστεί και να επανέλαβε την πρότασή του για συναινετική εκλογή του Προέδρου.\nΟ πρωθυπουργός εξαπέλυσε σφοδρή επίθεση σε ΣΥΡΙΖΑ και ΑΝΕΛ, υποστηρίζοντας ότι «ποτέ στην Ελλάδα δεν δηλητηριάστηκε τόσο πολύ το κλίμα σε προεδρική εκλογή». Οσον αφορά την υπόθεση Χαϊκάλη, τόνισε ότι «είδαμε μια συμμορία πολιτικών εκβιασμών», ενώ επισήμανε ότι «ο κ. Τσίπρας έδινε συγχαρητήρια στον κ. Χαϊκάλη, την ώρα που ο κ. Γλέζος ζητούσε να μην μπουν οι ανεξάρτητοι βουλευτές στα ψηφοδέλτια του ΣΥΡΙΖΑ».\nΣε σαφή αναφορά στον ΣΥΡΙΖΑ, ο Ελληνας πρωθυπουργός χαρακτήρισε ανεύθυνους αυτούς που λένε ότι θα χορέψουν τις αγορές στο ταψί, ενώ υποστήριξε ότι «όσο περισσότερο ακούν τον ΣΥΡΙΖΑ τόσο περισσότερο φρίττουν». «Αυτό που λέει ο Τσίπρας ότι θα κάνει αποτελεί τον ορισμό του πιστωτικού γεγονότος» πρόσθεσε ο κ. Σαμαράς, επισημαίνοντας ότι «η κατάργηση των εφαρμοστικών νόμων, των μεταρρυθμίσεων, το να μην πληρώνεις τους τόκους, είναι μονομερής ενέργεια.\n«Ερχεται ο ΣΥΡΙΖΑ και προσπαθεί να μας φέρει σε ευθεία σύγκρουση με όλους τους δανειστές μας για να μας θυσιάσουν όπως την Ιφιγένεια και να μας κάνουν αποδιοπομπαίο τράγο. Αν ο ΣΥΡΙΖΑ ήθελε κάποτε πραγματικά να κυβερνήσει θα έσπευδε τώρα να ψηφίσει Πρόεδρο Δημοκρατίας, και με τα δύο χέρια, ώστε να μπει ομαλά η Ελλάδα στη μετά μνημόνιο εποχή», πρόσθεσε.\n«Αξιοπρέπεια σημαίνει να μην ζητάς νέα δάνεια… Οι Έλληνες καταλαβαίνουν πως ό,τι χτίσαμε αυτά τα χρόνια μπορεί να χαθεί σε μία μέρα. Θέλω να δω το πλοίο να δένει με ασφάλεια, δεν μπορείς να το ξαναστέλνεις σε φουρτουνιασμένες θάλασσες, χωρίς πυξίδα, χωρίς πλήρωμα» δήλωσε ο κ. Σαμαράς, ενώ τόνισε πως «αν γίνουν εκλογές, θα τις κερδίσουμε».\nNext story Ετοιμάζουν λιλιπούτειες φωτογραφικές μηχανές\nPrevious story 30 δεκεμβρίου οι κρίσιμες αποφάσεις για κάλπη στο ΑΠΘ


Ποιος θα φύγει; | κοσμικα , opinions | womenonly.gr\nΠοιος θα φύγει;\nΔεν χάφτει μύγες!\nοι τρεις νέες υποψηφιότητες - Τσάκας, Χρήστος, Νικόλ - δε σου κρύβω ότι με έχουν βάλεις σε μεγάλους προβληματισμούς. Κι αυτό, διότι τυγχάνει οι τρεις νέοι να χαίρουν της άκρας εκτίμησης και συμπάθειάς μου. Επειδή, όμως, πρέπει να ρίξω την πολύτιμη ψήφο μου, έβαλα τα πράγματα κάτω και βασάνισα τη σκέψη μου για το ποιος θα πρέπει να φύγει.\nΟι τρεις νέες υποψηφιότητες - Τσάκας, Χρήστος, Νικόλ - δε σου κρύβω ότι με έχουν βάλεις σε μεγάλους προβληματισμούς. Κι αυτό, διότι τυγχάνει οι τρεις νέοι να χαίρουν της άκρας εκτίμησης και συμπάθειάς μου. Επειδή, όμως, πρέπει να ρίξω την πολύτιμη ψήφο μου, έβαλα τα πράγματα κάτω και βασάνισα τη σκέψη μου για το ποιος θα πρέπει να φύγει. Δυστυχώς, άκρη δε βρήκα, καθώς όλοι έχουν τα αρνητικά και τα θετικά τους. Έτσι:\nΟ Τσάκας πρέπει να φύγει, διότι:\nα) Δεν έχει αφήσει άνθρωπο ασχολίαστο μέσα στο Σπίτι. Τους έχει ... θάψει όλους δύο μέτρα μέσα στη γη με τις κακίες του. Ακόμη και για τον "κουμπάρο" του Πρόδρομο έχει κάτι να πει. Δεν τα λεει, όμως, σε τρίτους για να μη "ρουφιανέψουν" τη σχέση τους.\nβ) το μάτι του έχει αγριέψει και θυμίζει πλέον του τρελού. Επειδή, νομίζω ότι καλύτερα είναι να φύγει να πάει σπιτάκι του, διότι στο τέλος δεν γλιτώνει τον εγκλεισμό στο...Δρομοκαϊτειο.\nΔεν πρέπει να φύγει:\nα) "Θάβει" και σχολιάζει τους πάντες με τέτοιο τρόπο που ακόμη και οι θείες στα χωριά, με οικογενειακή παράδοση στο "ξεκατίνιασμα" υποκλίνονται στο μεγαλείο του.\nΧρωστάει και της Μιχαλούς!\nβ) επιβάλλεται να είναι ο τελικός νικητής, διότι το ποσό των 50 εκατομμυρίων θα πάει σε ιερό σκοπό, τη ρύθμιση των χρεών του. Εχε υπόψη σου ότι όποιος δηλώνει κάτοικος Βέροιας και περιχώρων είναι "φεσομένος" από τον Τσάκα. Γι αυτό, λοιπόν, "Τσάκα γερά παρ' τους τα λεφτά".\nΟ Χρήστος πρέπει να φύγει:\nα) πιστεύει πως όταν "Ο Θεός μοίραζε τη γνώση επί παντός επιστητού" αυτός ήταν ο μόνος που πήγε να την ... παραλάβει.\nβ) δηλώνει ότι δεν τον νοιάζει άμα φύγει, όμως μέσα του λεει: "μάρτυρα Ειρήναρχε, κάνε να παραμείνω και θα σου ανάψω μια λαμπάδα στο μπόι μου και την περιφέρεια της Δώρας",\nγ) Μας έχει μπερδέψει η σχέση του με τη Δώρα. Εκεί που ήταν όλο "μωράκι μου, λατρεία μου, καμένη μπαταρία μου" και μάτσα μούτσα, του είπε η Μαίρη για την Αλεξάνδρα και ήρθε έγινε ένα ράκος.\nα) είναι ωραίος,\nβ) είναι ο μόνος λογικός μέσα στο Σπίτι και παίρνει πάντοτε στα σοβαρά τις αποστολές,\nγ) η σχέση του με τη Δώρα - έστω αυτό το μπαλαμούτιασμα και τα φιλάκια στο λαιμό, τα μαγουλάκια - είναι μία ευχάριστη νότα, καθότι ποιος τρελός κάθεται να βλέπει το Ντίνο και τον Πρόδρομο να προσποιούνται τους αοιδούς;\nΘα βγει αληθινή η παράδοση;\nΗ Νικόλ πρέπει να φύγει:\nα) τσιρίζει συνεχώς, ενώ κανείς δεν έχει την όρεξη να βλέπει μια υστερικιά που προσπαθεί να γελάσει,\nβ) αν φύγει από το Σπίτι, η παραγωγή δεν πρόκειται να διαλύσει το παιχνίδι. Η παρουσία της δεν είναι απαραίτητη, καθότι δεν προσφέρει και πολλά,\nγ) στους χαλεπούς καιρούς αυτούς καιρούς, αν κι εφαρμόζει το "γυναίκες ενωμένες, ποτέ νικημένες" η καρδούλα της ξέρει πως βάσταξε και δεν καταψήφισε τη Δώρα.\nα) ως γυναίκα στάθηκε στο ύψος της και κατανικήθηκε από το πάθος της στέρησης. Οι άνδρες του Σπιτιού την αγκαλιάζουν με τρυφερότητα κι αγάπη,\nβ) είναι μες στην καλή χαρά και ξέρει να κάνει αστεία με τους υπόλοιπους,\nγ) της αρέσει ο Ερος Ραμαζότι.\nΩστόσο, Σωτήρη μου, η παράδοση λεει ότι όποιος κάνει παρέα με το Ντίνο και είναι υποψήφιος, την Κυριακή πάει και βρίσκει τον Μικρούτσικο. Δυστυχώς, για τη Νικόλ ο ελληνοαμερικάνος δήλωσε ότι τις τελευταίες μέρες τη νιώθει πολύ...κοντά του. Αχ, δύσμοιρη τι σου έμελλε να πάθεις!


Η Γαλλία αποκτά τα πρώτα Patroller και η Safran σκέφτεται πλέον τις εξαγωγές - Πτήση & Διάστημα\nΗ Γαλλία αποκτά τα πρώτα Patroller και η Safran σκέφτεται πλέον τις εξαγωγές\nΜετά από καθυστερήσεις που κράτησαν περίπου δύο χρόνια, τα πρώτα drones Patroller θα ενταχθούν σε γαλλική υπηρεσία μέσα στο 2021.\nΗ εξέλιξη ανακοινώθηκε την Τρίτη από τη Γαλλίδα υπουργό Άμυνας Φλοράνς Παρλί και φαντάζει σημαντική, γιατί η Γαλλία έχει ανάγκη από τέτοια drones σε επιχειρήσεις στο εξωτερικό, όπως στην Αφρική.\n«Άδοξο τέλος» για τα γαλλικά UAV Sperwer\nΤο Patroller επιλέχτηκε από τον Γαλλικό Στρατό το 2016, αλλά η συντριβή ενός, σε πτήση αξιολόγησης τον Δεκέμβριο του 2019, ανάγκασε την κατασκευάστρια εταιρεία, Safran, να αναβάλει επ’ αόριστον την παραγωγή.\nΤο Patroller είναι ο διάδοχος του Sperwer, που βρίσκεται σε υπηρεσία και με την Ελλάδα. Το Patroller μπορεί να πετά για 20 ώρες σε ύψος 20.000ft, είναι ικανό να φέρει φορτίο >250kg και να μεταφέρει εξωτερικές δεξαμενές καυσίμου ή αισθητήρες. Εναλλακτικά, θα εξοπλίζεται με κατευθυνόμενες ρουκέτες.\nΣύμφωνα με τη «La Tribune», το 2021 θα μπορούσε επίσης να εξασφαλιστεί το πρώτο εξαγωγικό συμβόλαιο, μιας και αρκετές χώρες έχουν ήδη επιδείξει ενδιαφέρον. Κατά την ίδια, σοβαρό ενδιαφέρον υπάρχει από την Ελλάδα.\nΆλλες χώρες στις οποίες προωθείται το Patroller είναι η Αίγυπτος, η Σαουδική Αραβία, ο Καναδάς, η Δανία, η Ολλανδία και η Σουηδία.


ΤΟ ΘΕΡΜΟΜΕΤΡΟ: Η προσφορά των Μακεδόνων στο Ελληνικό Έθνος και τον παγκόσμιο πολιτισμό: Mέρος 1ο\nΗ προσφορά των Μακεδόνων στο Ελληνικό Έθνος και τον παγκόσμιο πολιτισμό: Mέρος 1ο\nΑδριάντας του Εμμανουήλ Παπά, Πλατεία Ελευθερίας, Σέρρες\n1. Οι Μακεδόνες ως προστάτες των βορείων συνόρων της Ελλάδας\nΟι Μακεδόνες, όπως γράφει ο Π. Ν. Ανδριώτης1, ήταν πανάρχαια Ελληνική φυλή, όπως οι Δωριείς, οι Ίωνες και οι Αιολείς. Μιλούσαν ελληνικά σε διάλεκτο, που συγγένευε ιδιαίτερα με τη δωρική και την αιολική διάλεκτο. Ήταν σκληραγωγημένος ορεσίβιος δυναμικός λαός, προσηλωμένος στα ιδανικά του ελληνισμού και με ακμαίο το εθνικό ελληνικό φρόνημα.\nΟι Μακεδόνες αγωνίζονταν από αρχαιοτάτων χρόνων για τη διαφύλαξη των ελληνικών συνόρων στο βορρά. Από αγάπη για την πατρίδα τους, την Ελλάδα, και με ακμαίο το ελληνικό φρόνημα πρότασσαν πάντοτε με γενναιότητα τα στήθη τους κατά των βαρβάρων για να προφυλάξουν και τη νότιο Ελλάδα από τις βαρβαρικές επιδρομές. Οι Μακεδόνες ήταν οι ακρίτες, οι προστάτες του Ελληνισμού. Χωρίς αυτούς η Ελλάδα δε θα έκτιζε τον Παρθενώνα και δε θα δημιουργούσε απερίσπαστη τον κλασσικό πολιτισμό που κληρονόμησε όλη η ανθρωπότητα.\nΉταν κοινή η πίστη στην αρχαιότητα, όπως είναι κοινή η πίστη και σήμερα, γράφει ο Γ. Xατζηδάκης, ότι η Μακεδονία ήταν και είναι το δεξί χέρι και ο προμαχώνας όλης της Ελλάδας2 . Κατά όμοιο τρόπο, ο καθηγητής Α. Δασκαλάκης τονίζει ότι «αν οι Μακεδόνες δεν χρησίμευαν πράγματι σαν πρόφραγμα κατά των πάσης νοτίως του Ολύμπου επιδρομών των βαρβάρων, ο ελληνισμός δεν θα έμενε επί τόσους αιώνες απερίσπαστος για να θεμελιώσει τα δόγματα της ελευθερίας και να φθάσει στα περίλαμπρα δημιουργήματα της σκέψεως και της τέχνης, τα οποία κληρονόμησε η σύγχρονη ανθρωπότητα»3. Ως γνήσιοι Έλληνες οι Μακεδόνες αγωνίζονταν ηρωικά σ’ όλη την ιστορία τους για την υπεράσπιση των ομογενών τους νότια του Ολύμπου.\nΣτην αρχή της ιστορίας του ελληνικού έθνους οι Μακεδόνες αγωνίστηκαν ως ακρίτες των Ελλήνων στη βαλκανική χερσόνησο και απώθησαν τις αλλεπάλληλες εισβολές γειτονικών βαρβαρικών φυλών. Στη συνέχεια έγιναν αρχηγοί των Ελλήνων και όλοι οι Έλληνες από κοινού, πλην των Σπαρτιατών, εκστράτευσαν στην Ασία, νίκησαν τους Πέρσες και διέλυσαν τον αιώνιο εχθρό του ελληνικού έθνους.\nΑίμα και χρήμα στον αγώνα κατά των ξένων εισβολέων προσέφεραν όμως οι Μακεδόνες όχι μόνο στην αρχαιότητα, αλλά και στη διάρκεια της Τουρκοκρατίας. Το 1495, όταν ο βασιλιάς της Γαλλίας έκανε σχέδια για να εκστρατεύσει κατά της Κωνσταντινούπολης, τα οποία όμως τελικά δεν πραγματοποιήθηκαν ποτέ, οι Μακεδόνες ενθουσιάστηκαν και εξεγέρθηκαν. Τούτο το πλήρωσαν ακριβά με το αίμα τους. Το 1571, όταν νικήθηκε ο τουρκικός στόλος στη Ναύπακτο, οι Μακεδόνες εξεγέρθηκαν και πάλι, αλλά η επανάστασή τους κατεστάλη με σφαγές και λεηλασίες. Μερικοί βγήκαν ως κλέφτες και αρματολοί στα βουνά της Μακεδονίας και αντιστάθηκαν από το 1796 μέχρι το 1807 στα σχέδια επικράτησης του Αλή Πασά.\nΙδιαίτερα μεγάλη ήταν η προσφορά των Μακεδόνων στο ελληνικό έθνος τέλος και κατά την επανάσταση του 1821, με αρχηγό τον Εμμανουήλ Παπά από τις Σέρρες. Συγκράτησαν επί οκτώ μήνες πολλές χιλιάδες τουρκικό στρατό και έδωσαν έτσι την ευκαιρία στη Νότια Ελλάδα να προετοιμάσει και να σταθεροποιήσει την εκεί επανάσταση. Σύμφωνα με τα τουρκικά αρχεία κατά την επανάσταση του 1821 σφαγιάσθηκαν και απαγχονίστηκαν στη Μακεδονία περίπου 15.000 Μακεδόνες. Κάηκαν εξ ολοκλήρου 68 και μερικώς 17 κωμοπόλεις και χωριά της Μακεδονίας. Καταστράφηκαν και 58 μετόχια του Αγίου Όρους.\n2. Οι Μακεδόνες ως παράγοντας ενοποίησης των Ελλήνων\nΗ ιστορία της Μακεδονίας αποτελεί αναπόσπαστο κομμάτι της ιστορίας της Ελλάδας. Δε νοείται Ελλάδα χωρίς τη Μακεδονία. Αυτή ένωσε στην αρχαιότητα τους Έλληνες, που ήταν διηρημένοι σε μικρά κρατίδια, και δημιούργησε τη μεγάλη Ελλάδα στις τρεις ηπείρους. Το 5ο και 4ο αιώνα π.Χ. οι ελληνικές πόλεις αλληλοσπαράζονταν. Τρομερό μίσος επικρατούσε ανάμεσά τους. Όποια αναδεικνυόταν ως αρχηγός κρατούσε φόρου υποτελείς τις άλλες πόλεις.\nΟ Φίλιππος Β΄ (353-336 π.Χ.) κυριάρχησε σ’ όλη τη Μακεδονία και απώθησε τους Ιλλυριούς οριστικά στη χώρα τους. Κατέλαβε τις αποικίες των διαφόρων πόλεων της Νότιας Ελλάδας στη Χαλκιδική και προσάρτησε όλη τη Μακεδονία μέχρι το Νέστο ποταμό στο κράτος του. Η διαιρεμένη σε κρατίδια Νότια Ελλάδα θέλησε να αντισταθεί στο ενωτικό πρόγραμμα του Φιλίππου Β,΄αλλά αυτός νίκησε ολοκληρωτικά στη μάχη της Χαιρώνειας της Βοιωτίας όσους συνασπίστηκαν εναντίον του. Το 338 π.Χ. ανακηρύχθηκε στην Κόρινθο απ’ όλους τους Έλληνες, πλην των Σπαρτιατών, ως αρχηγός και αρχιστράτηγος των Ελλήνων στην κοινή εκστρατεία τους κατά των Περσών, του αιώνιου δηλ. κοινού εχθρού τους4 .\nΟι βασιλείς της Μακεδονίας Φίλιππος B΄ και M. Αλέξανδρος έσωσαν την Ελλάδα από την κατάσταση του αλληλοσπαραγμού. Σταμάτησαν τους ενδοελληνικούς πολέμους και ένωσαν όλες τις ελληνικές πόλεις. Δημιούργησαν τη μία Ελλάδα. Απάλλαξαν τις ελληνικές πόλεις από τη δεσποτική τυραννία των βαρβάρων Περσών και τους προσέφεραν ελληνική κηδεμονία, λέει ο ιστορικός Πολύβιος5. Όμοια και ο ρητοροδιδάσκαλος Ισοκράτης τονίζει, ότι οι Έλληνες θα πρέπει να ευγνωμονούν το βασιλέα της Μακεδονίας Φίλιππο B΄, διότι αυτός τους προσέφερε ελληνική κηδεμονία και τους απάλλαξε από τους βαρβάρους.\nΑπό το βιβλίο του καθηγητή Κυριάκου Παπακυριάκου "Ο Μακεδονικός Αγώνας στο Νομό Σερρών"\n1. Το Ομόσπονδο κράτος των Σκοπίων, σε: Μπαμπινιώτη (επιμ. έκδ.), Η γλώσσα της Μακεδονίας, σελ. 209.\n2. Χατζηδάκη, Περί του ελληνισμού των αρχαίων Mακεδόνων, σε: Μπαμπινιώτη (επιμ. έκδ.), Η γλώσσα της Μακεδονίας, σελ. 40.\n3. Δασκαλάκη, Περί του ελληνισμού των αρχαίων Μακεδόνων, σελ. 83\n4. Καλλέρη, Το ζήτημα της καταγωγής των Μακεδόνων, σε: Μπαμπινιώτη (επιμ. έκδ.), Η γλώσσα της Μακεδονίας, σελ. 144.\n5. Πολύβιος, Ε΄ 103, 9.\n6. Ισοκράτης, Φιλιππικός ΞE΄,154, ιβ΄ 127νβ\nΑναρτήθηκε από Το Θερμόμετρο στις 16:31\nΕτικέτες ΕΛΛΑΔΑ, ΜΑΚΕΔΟΝΙΑ, ΠΟΛΙΤΙΣΜΟΣ


Κυριακή ΙΔ΄ Ματθαίου -«Εταίρε, πώς εισήλθες ώδε μη έχων ένδυμα γάμου; ο δε εφιμώθη» – Ιερός Ναός Αγίου Αχιλλίου\nΠέρα από τα κοινά σημεία η σημερινή παραβολή έχει και κάτι το ιδιαίτερο. Ο βασιλιάς –Θεός, βρίσκεται σε προσωπική επαφή με τους καλεσμένους και γνωρίζει αν οι καλεσμένοι έχουν εκτιμήσει την αξία της πρόσκλησης, όσο και του προσώπου που τους έχει προσκαλέσει και έχουν παρουσιαστεί με το κατάλληλο ένδυμα, δηλαδή με τα έργα της αρετής.\nΗ πρόσκληση, λοιπόν, για είσοδο στη βασιλεία των ουρανών, δεν αρκεί από μόνη της. Έστω κι αν υπάρχει και θετική ανταπόκριση. Γιατί, το να γίνουμε άξιοι αυτής της βασιλείας θα πρέπει να ανταποκριθούμε και σε ορισμένες υποχρεώσεις. «Αφού αποφασίσατε να υπακούετε στο Θεό, τονίζει ο Απόστολος Πέτρος, μην αφήνετε να ρυθμίζουν τη ζωή σας οι επιθυμίες, που είχατε πριν τον γνωρίσετε. Αντίθετα, όλη σας η συμπεριφορά να είναι άγια, όπως άγιος είναι και ο Θεός που σας κάλεσε. Γιατί το λέει η Γραφή: να γίνετε άγιοι γιατί εγώ είμαι άγιος» (Α΄ Πετρ. Α΄ 14-16). Αλλά και ο ίδιος ο Ιησούς μας προτρέπει: «Να γίνετε, λοιπόν, κι εσείς τέλειοι, όπως τέλειος είναι και ο Πατέρας σας ο Ουράνιος (Ματθ. ε΄ 48).\nΗ ζωή είναι δώρο του Θεού σε όλους τους ανθρώπους, άρα και σε μας. Αυτή τη ζωή θα πρέπει να την αφιερώσουμε στην υπηρεσία του Θεού και του ανθρώπου. Μας λέει ο Απόστολος Παύλος: «Ο Θεός, αδελφοί, μας έδειξε το έλεος Του. Σας παρακαλώ, λοιπόν, να του προσφέρετε όλον τον εαυτό σας θυσία ζωντανή, άγια, ευπρόσδεκτη στο Θεό. Αυτή είναι η πραγματικότητα πνευματική λατρεία μας.\nΟ Απόστολος Παύλος, μέσα από τα πιο πάνω δεν εκφράζει μόνο την αναγκαιότητα να θέσουμε, σαν Χριστιανοί, τη ζωή μας στην υπηρεσία του Θεού. Παράλληλα μας αποκαλύπτει το λόγο γι’ αυτή την αναγκαιότητα καθώς και πρακτικούς τρόπους μέσα από τους οποίους θα επιτύχουμε αυτό το σκοπό. Αφού ο Θεός «μας έδειξε το έλεος του», εμείς εκφράζοντας το δικό μας ευχαριστώ στο Θεό διακρίνοντας μέσα από τις πράξεις μας το πραγματικό θέλημα του Θεού. Όμως πέρα από τη λατρεία προς Αυτόν, το θέλημα Του υλοποιείται μέσα από το συνάνθρωπο. Μάλιστα αν μπορέσουμε να αγαπήσουμε το συνάνθρωπο, γνωστό ή άγνωστο, φίλο ή εχθρό και να νικήσουμε το κακό μέσα από το καλό, τότε πραγματικά μπορούμε να ισχυριστούμε ότι αγαπούμε το Θεό κα άρα να αποκτήσουμε το κατάλληλο «ένδυμα» γάμου. Με τον τρόπο αυτό ο Θεός θα μας κατατάξει στην κατηγορία των «εκλεκτών» καλεσμένων και επιτρέποντας όχι μόνο την είσοδο, αλλά και την παραμονή στο δείπνο της βασιλείας Του.\nΗ πρόσκληση για συμμετοχή στο δείπνο των βασιλικών γάμων ή το δείπνο της βασιλείας Του Θεού επαναλαμβάνεται από τότε μέχρι σήμερα και θα συνεχίσει να επαναλαμβάνεται εις τους αιώνας ως την ώρα που θα πραγματοποιηθεί αυτό το δείπνο. Ο Θεός από συγκατάβαση και αγάπη καλεί τον άνθρωπο να γίνει κοινωνός τις δικής του χαράς. Προσφέρει τη χάρη και αφήνει στον άνθρωπο, δηλαδή και στον κάθε ένα από εμάς να κάνουμε την επιλογή. Με την αποδοχή της πρόσκλησης σημαίνει ότι αφαιρούμε την στολή της αμαρτίας και ντυνόμαστε «την στολήν την πρώτην» (Λουκ. ιε΄22) κατά την παραβολή του ασώτου. Αυτή η στολή θα πρέπει να στολιστεί και με τα καλά έργα για να καταστεί επάξια «ενδυμασία γάμου» για να μπορέσουμε να δούμε πρόσωπο με πρόσωπο τον αιώνιο βασιλιά την ώρα της κρίσης και της Δευτέρας Παρουσίας του Κυρίου.


Πέντε αγαπημένα after sun | Fortunegreece.com\nΠέντε αγαπημένα after sun\nΚρατήστε στην επιδερμίδα σας το καλοκαίρι που περνά.\nΜπορεί το καλοκαίρι σιγά-σιγά να τελειώνει αλλά το υπέροχο μαύρισμα που μας έδωσε θέλουμε να το κρατήσουμε όσο το δυνατόν περισσότερο. Θέλουμε επίσης να αποκαταστήσουμε την υγεία και την ζωντάνια του δέρματός μας. Το δέρμα μας διψάει. Κι αν σκέφτεστε ότι λίγο περισσότερο νερό θα κάνει αυτό που πρέπει θα έχετε, εν γένει, δίκιο αλλά, πρακτικά, θα κάνετε λάθος. Μπορείτε να πίνετε λίτρα ολόκληρα κάθε μέρα και το δέρμα να παραμένει στεγνό κι αφυδατωμένο.\nΓιατί; Ενώ είναι το μεγαλύτερο όργανο του ανθρώπου, είναι το τελευταίο που ο οργανισμός θα θελήσει να ξεδιψάσει. Το σώμα μας διοχετεύει το νερό σε περισσότερο σημαντικά, κατ’ αυτόν, όργανα. Η έκθεση στον ήλιο, όμως, αφήνει το δέρμα σε κακή κατάσταση. Διψασμένο και αφυδατωμένο. Η λύση λοιπόν είναι να πίνετε, ούτως ή άλλως, πολύ νερό αλλά και να χρησιμοποιήσετε μια εξειδικευμένη ενυδατική κρέμα από αυτές που σας προτείνουμε. Έχουμε επιλέξει πεντε αποτελεσματικά (και πολύ αγαπημένα) after sun για δροσιά, βαθιά ενυδάτωση και αποκατάσταση της επιδερμίδας και σας τα παρουσιάζουμε.\nΔιαβάστε ακόμη: Τα 5 καλύτερα αντιηλιακά για καλοκαιρινά σπορ\nApivita After Sun με θαλάσσια λεβάντα και αλόη (11,50 ευρώ)\nΘαλάσσια λεβάντα, αλόη, σύκο, αγγούρι και λάδι αμυγδάλου. Έχει μοναδικό άρωμα και αφήνει μια δροσιά ανεπανάληπτη. Απορροφάται αμέσως δίχως να αφήνει ίχνη ενώ θα νιώσετε την επιδερμίδα σας να ξεδιψάει στο δευτερόλεπτο. Εφαρμόζεται τόσο στο σώμα όσο και στο πρόσωπο και έχει 96% φυσικά συστατικά. Η Apivita, που, η αλήθεια είναι πως μας έχει συνηθίσει πλέον στις καινοτομίες, έχει αντικαταστήσει το νερό με έγχυμα από βιολογικό πράσινο τσάι, γνωστό για την αντιοξειδωτική του δράση. Με αυτόν τον τρόπο προστατεύει αποτελεσματικά το δέρμα από την πρόωρη γήρανση και τις ελεύθερες ρίζες. Είναι υποαλλεργικό, σε συσκευασία από ανακυκλώσιμα υλικά, δίχως parabens, alcohol, silicones κ.λ.π. Σας το συστήνουμε ανεπιφύλακτα.\nLierac After Sun Body Lotion (24 ευρώ)\nΑν εμπιστευθήκατε μια φορά την Lierac, είναι σίγουρο πως θα την εμπιστεύεστε πάντα. Πρόκειται για εξαιρετικά προϊόντα ενώ, ειδικά, το after sun είναι ιδανική κρέμα για επανόρθωση και ενυδάτωση. Ανακουφίζει άμεσα την επιδερμίδα από ερεθισμούς και κοκκινίλες ενώ την ενυδατώνει σε βάθος ακόμη και μετά από πολλές ώρες έκθεσης στον ήλιο. Το καταπληκτικό με αυτό το after sun είναι ότι προσφέρει μια φοβερή λάμψη στο δέρμα ενώ μυρίζει τόσο διακριτικά και φρέσκα που θα σας κάνει να νιώθετε σαν να βγήκατε μόλις από το ντους. Για τριπλή δράση ανακούφισης, επανόρθωσης και βαθιάς ενυδάτωσης απλώστε το χέρι και πάρτε το με κλειστά τα μάτια. Θα το βρείτε μόνο στα φαρμακεία.\nKorres After Sun Aloe Vera Body Milk (20 ευρώ)\nΟργανικό εκχύλισμα αλόης, βιταμίνη C, βιταμίνη E, αντιοξειδωτικά κι ένα σωρό άλλα στοιχεία συνθέτουν αυτό το, πολύ, δροσερό after sun. Κάνει θαυμάσια δουλειά κατά της γήρανσης από την ακτινοβολία του ήλιου και όχι μόνο. Με την προβιταμίνη B5 και το βούτυρο από αβοκάντο ενυδατώνει βαθιά το δέρμα και ανακουφίζει από την αίσθηση καψίματος που, πολλές φορές, νιώθουμε μετά από την παρατεταμένη έκθεση στον ήλιο. Το χαμομήλι και η καλέντουλα που, επίσης, περιέχει, μαλακώνουν την υφή του δέρματος κι όλα μαζί κάνουν μια θαυματουργή αλοιφή από αυτές που ο κύριος Korres και η ομάδα του ξέρουν καλά να φτιάχνουν. Μπόνους, η αξέχαστη μυρωδιά της.\nSolene 48 After sun (περίπου 12 ευρώ)\nΑπό την ελληνική εταιρία Sarantis, μια αντηλιακή σειρά που, πραγματικά, ξεχωρίζει. Η μοναδική σύνθεση τους έχει αναπτυχθεί πάνω στη βάση ενός καινοτόμου φυτικού συμπλέγματος τεσσάρων καροτενοειδών φυτικών εκχυλισμάτων, θρεπτικά συστατικά γνωστά για την ευεργετική αντιοξειδωτική και φωτο-προστατευτική τους δράση στην επιδερμίδα. Το after sun μυρίζει κλινικά υπέροχα ενώ το καρότο, το cranberry, η τομάτα και το λάδι buriti που περιέχει, δρουν, σύμφωνα με εργαστηριακές μελέτες, σε τέσσερα επίπεδα προστασίας και αποκατάστασης της επιδερμίδας. Διατίθεται σε airless συσκευασία που διασφαλίζει την άριστη συντήρηση του περιεχομένου και την καθαριότητά του και… σας το προτείνουμε ανεπιφύλακτα. Θα τα βρείτε αποκλειστικά στα φαρμακεία.\nVaseline Aloe Fresh Gel (περίπου 4,50 ευρώ)\nΠολυαγαπημένη σειρά για δροσιά στο δέρμα μετά την ηλιοθεραπεία ή μετά το ντους όλο το χρόνο. Το συγκεκριμένο ζελ, ωστόσο, είναι ό,τι πρέπει για μετά τον ήλιο αφού έχει σαν βάση του 100% φυσικό εκχύλισμα αλόης, γνωστό για την ευεργετική του ιδιότητα στην επιδερμίδα. Η ανακούφιση που προσφέρει είναι άμεση και διαρκεί πολύ. Αφήνει το δέρμα μαλακό, ενυδατωμένο, δροσερό και γυαλιστερό. Αναδεικνύει το μαύρισμα, απορροφάται αμέσως δίχως να αφήνει λιπαρότητα και μυρίζει ακριβώς όπως θα μύριζε ένα καλοκαίρι που κρατάει για πάντα.\n#APIVITA AFTER SUN\n#KORRES AFTER SUN ALOE VERA BODY MILK\n#LIERAC AFTER SUN BODY LOTION\n#SOLENE 48 AFTER SUN\n#VASELINE ALOE FRESH GEL


DIY Time! Φτιάξε το πιο ενυδατικό conditioner με αβοκάντο - Queen.gr\nDIY Time! Φτιάξε το πιο ενυδατικό conditioner με αβοκάντο\nΜια πολύ οικονομική και ευεργετική συνταγή για τα μαλλιά σου!\nΠόσο ανυπομονούμε να κλείσουμε τους υπολογιστές και να βρεθούμε σε ένα όμορφο ελληνικό νησί δε λέγεται! Να κοιμόμαστε και να ξυπνάμε ό,τι ώρα θέλουμε, να λιαζόμαστε με τις ώρες, να κάνουμε ατέλειωτες βουτιές στα νερά του Αιγαίου και γενικά να μη μας απασχολεί τίποτα. Oops… σχεδόν τίποτα, δηλαδή! Θα σου εξηγήσουμε ακριβώς τι εννοούμε!\nΑκόμα και στις διακοπές, ακόμα και τις μέρες χαλάρωσης που θα βιώνεις δεν πρέπει με τίποτα να αμελείς τη φροντίδα των μαλλιών σου. Σκέψου πόσο ταλαιπωρείται η τρίχα σου με τα μπάνια και το αλάτι της θάλασσας, αλλά και όταν είναι εκτεθειμένη στην ηλιακή ακτινοβολία. Ας μην το αναλύσουμε καλύτερα… Αυτό, λοιπόν, που πρέπει να κάνεις είναι μετά την εξόρμησή σου στην παραλία να φροντίζεις, ώστε κατά τη διάρκεια του λουσίματος να προσφέρεις στην τρίχα σου όλη την ενυδάτωση και περιποίηση που χρειάζεται.\nΠέραν του σαμπουάν και της μάσκας που χρησιμοποιείς, πρέπει οπωσδήποτε να απλώνεις στις άκρες conditioner. Σε κάθε λούσιμο, εννοείται. Γι’ αυτό κι εμείς παρακάτω σου προτείνουμε μια πανεύκολη DIY συνταγή για conditioner, την οποία μπορείς να απλώνεις στα μαλλιά σου σε κάθε λούσιμο.\n3 σταγόνες αιθέριο έλαιο της επιλογής σου\nΑφού λιώσεις το αβοκάντο, προσθέτεις το ελαιόλαδο και το αιθέριο έλαιο και ανακατεύεις καλά μέχρι να ομογενοποιηθεί το μείγμα. Έπειτα, απλώνεις το conditioner στα μαλλιά σου και το αφήνεις να δράσει για 3-5 λεπτά. Τέλος, ξεπλένεις πολύ καλά με χλιαρό προς κρύο νερό.\nΚι αν αναρωτιέσαι, γιατί αυτό το conditioner μπορεί να αποδειχθεί θρεπτικό για την τρίχα σου… μάθε ότι το ελαιόλαδο μπορεί να κάνει τα μαλλιά σου πιο απαλά, να τα ενυδατώσει και να τα δυναμώσει. Χάρη στις μαλακτικές του ιδιότητες, αφήνει τα μαλλιά μεταξένια, ενώ παράλληλα βελτιώνει την ελαστικότητα και τη δύναμή τους.\nΜε τη σειρά του, το αβοκάντο περιέχει βιταμίνες Α, Β και Ε, ελαϊκό οξύ, Ω3 λιπαρά οξέα και αντιοξειδωτικά, που θρέφουν, επανορθώνουν και εξαφανίζουν τη θαμπή όψη στο τριχωτό της κεφαλής. Ακόμα το σκέφτεσαι να το δοκιμάσεις;\nCover photo: @zoraidadsalon\nΔιάβασε ακόμα: 7 tips για να προστατεύσεις τα βαμμένα μαλλιά σου το καλοκαίρι


TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: Το πόθεν έσχες των Βουλευτών Μεσσηνίας!...\nΔόθηκαν στη δημοσιότητα οι δηλώσεις Πόθεν Έσχες για το οικονομικό έτος 2007, του Προέδρου της Δημοκρατίας, των πολιτικών αρχηγών, των υπουργών, των βουλευτών και των ευρωβουλευτών.\nΑναλυτικά οι Μεσσήνιοι βουλευτές δήλωσαν τα παρακάτω εισοδήματα:\nΔύο διαμερίσματα στην Αθήνα, των 29 τ.μ. και 181,10 τ.μ., έχει στο όνομά της η υφυπουργός Απασχόλησης Σ. Καλαντζάκου. Επιπλέον, ένα οικόπεδο 62,40 τ.μ., μια οικία 171,88 τ.μ. και δύο αγροτεμάχια σε περιοχές της Μεσσηνίας. Σε ποσοστό 50% μετέχει σε οκτώ διαμερίσματα στην Αθήνα και σε ποσοστό 25% σε οικία στην Κυπαρισσία Μεσσηνίας. Έχει, επίσης, σε ποσοστό 50% ένα αυτοκίνητο 1.400 κυβικών, 75 μετοχές της Alpha Bank, 13 της Eurobank, 50 της Τράπεζας Πειραιώς και 184 της Εμπορικής, 3.585,64 ευρώ καταθέσεις στην Εμπορική, 103.094,73 σε διάφορους λογαριασμούς της Εθνικής Τράπεζας και 764 δολάρια στην Εθνική Τράπεζα, όλες από κοινού με τους γονείς της. Στην Αγροτική Τράπεζα έχει σε προσωπικό λογαριασμό 4.563,72 ευρώ και στην Εθνική άλλα 7.532,21 ευρώ από εισοδήματα, και εισόδημα: 97.000 ευρώ περίπου βουλευτική αποζημίωση και 30.000 περίπου ευρώ λοιπά εισοδήματα.\n76.000 ευρώ περίπου από βουλευτική αποζημίωση και 166.000 ευρώ λοιπά εισοδήματα. Διαθέτει, επίσης, τέσσερα (4) οικόπεδα και δέκα (10) διαμερίσματα, 3.800 μετοχές, 392.000 ευρώ καταθέσεις σε διάφορες τράπεζες, καθώς και δύο (2) αυτοκίνητα.\nΈχει εισόδημα 97.000 ευρώ περίπου το χρόνο από τη βουλευτική του αποζημίωση και 54.000 περίπου ευρώ λοιπά εισοδήματα. Παράλληλα, διαθέτει μία οικία και ένα διαμέρισμα, 50 μετοχές και καταθέσεις 53.500 ευρώ στις Τράπεζες Εθνική και Alpha.\nΈχει εισόδημα 97.000 ευρώ περίπου από τη βουλευτική του αποζημίωση και 18.500 ευρώ λοιπά εισοδήματα. Διαθέτει, επίσης, τρία (3) οικόπεδα και ένα (1) διαμέρισμα, 4.160 καταθέσεις από υπόλοιπο δανείου και δύο (2) αυτοκίνητα.\n98.000 ευρώ περίπου από τη βουλευτική αποζημίωση και 34.000 ευρώ λοιπά εισοδήματα, δύο (2) οικόπεδα και δύο (2) διαμερίσματα, 3.000 περίπου μετοχές, 110.000 ευρώ καταθέσεις, ένα (1) αυτοκίνητο.\nΤο πόθεν έσχες των δύο άλλων Μεσσήνιων υπουργών είναι το εξής:\nΠροκόπης Παυλόπουλος, υπουργός Εσωτερικών:\nΩς έσοδα δήλωσε 105.822 ευρώ από τη βουλευτική του αποζημίωση, συν 1.176 ευρώ το εισόδημα της συζύγου του. Διαθέτει διαμέρισμα στη Μεσσηνία και από κοινού με τη σύζυγό του σπίτι 319 τ.μ. στη Μύκονο σε οικόπεδο 4.130 στρεμμάτων, καθώς και διαμέρισμα 121 τ.μ. στο Νέο Ψυχικό στο όνομα της συζύγου του. Έχει 7.700 ευρώ σε καταθέσεις καθώς και δύο ΙΧ.\nΘόδωρος Ρουσσόπουλος, υπουργός Επικρατείας:\nΔήλωσε έσοδα, 93.084 ευρώ από τη βουλευτική του αποζημίωση συν 393.750 ευρώ από το εισόδημα της συζύγου του. Το 2006 αγόρασε από κοινού με τη σύζυγό του οικία 255 τ.μ. στο Ψυχικό έναντι 720 χιλιάδων ευρώ με δάνεια 600.000 ευρώ.Έχει επίσης: Οικία 388 τ.μ. σε αγροτεμάχιο 2008 τ.μ. στο Καπανδρίτι, διαμέρισμα 100 τ.μ. στην Καισαριανή και διαμέρισμα 54 τ.μ. στην Ανάβυσσο. Μια οικία 126 τ.μ. από κοινού με τη σύζυγό του στον Πύργο Λακωνίας, η οποία είναι ιδιοκτήτρια αγροτεμαχίου 2.012 τμ στο Καπανδρίτι.Διαθέτει 2.009 μετοχές ΔΟΛ, 1.000 Shelman 560 Λεβεντέρης, 664 Alpha Bank, 175 Mυτιληναίος, 200 Κλωνατέξ, 60 Εθνική Τράπεζα και πέντε μετοχές στον Εθνικό Αστέρα Καισαριανής. Στο όνομα των παιδιών του είναι 257 μετοχές Τράπεζας Ελλάδας, 50 Ελληνικά Χρηματιστήρια και 18 Eurobank.Ο ίδιος έχει καταθέσεις ύψους 20.157 ευρώ και 12.221 δολάρια ενώ η σύζυγός του έχει 215.241 ευρώ. Η σύζυγος του έχει ένα ΙΧ 1600 κ.ε.\nΠηγή: Eφημερίδα "ΘΑΡΡΟΣ" - Επιμέλεια: Αντώνης Πετρόγιαννης, 02/08/2008\nΑναρτήθηκε από Trifylianews στις 4:04:00 μ.μ.


Να προσαρτηθούμε στην Κύπρο... | Liberal.gr\nΝα προσαρτηθούμε στην Κύπρο...\nΗ Μεγάλη Ιδέα υπήρξε ένα από τα πιο μεγαλόπνοα προγράμματα εθνικής ολοκλήρωσης και ανάπτυξης στη Ν. Βαλκανική: προέβλεπε την απελευθέρωση και την ενσωμάτωση όλων των ιστορικών ελληνικών χωρών, δηλαδή της Θεσσαλίας, της Μακεδονίας, της Θράκης, των Επτανήσων, των Δωδεκανήσων, της Κρήτης, της Κύπρου, της Μικράς Ασίας και του Πόντου σε μια «Ελληνική Αυτοκρατορία». Παράλληλα και ταυτόχρονα υπήρξε ένα άλλο ελληνικό ρεύμα που συνέδεε την απελευθέρωση των ιστορικών ελληνικών χωρών, το οποίο προϋπήρξε της Μεγάλης Ιδέας. Ήταν ο φωτισμός της Ανατολής δια των φώτων της Δύσεως.\nΤι ωραία έμπνευση για έναν λαό ο οποίος καλούνταν επί αιώνες να επιβιώσει μεταξύ αυτοκρατοριών και επαναστάσεων! Τι χρήσιμο και επιβεβλημένος σχεδιασμός για ένα κράτος που έπρεπε να εθνοποιηθεί την ώρα που όλοι γύρω του έκαναν ακριβώς το ίδιο...\nΟ μόνος βέβαια που μπόρεσε να συνδέσει την Μεγάλη Ιδέα, με τον ρεαλισμό, ήταν ο Ελ. Βενιζέλος ο οποίος συνέδεσε την διεύρυνση των συνόρων με το εξωελλαδικό ελληνικό κεφάλαιο, με την συνεκτική ιδέα του έθνους και με την αστικοποίηση της χώρας δια του εκσυγχρονισμού. Με λίγα λόγια, ήταν αυτός που ήθελε ένα έθνος- κράτος για την ανάπτυξη και όχι για την επιβίωση των παπάδων, των καπετανάτων και των σιτιζόμενων από τον κρατισμό που κουνούν πάντα τις δικέ τους σημαίες.\nΗ Κύπρος μαζί με τις υπόλοιπες πατρίδες, ήθελε πάντα να ενωθεί με την Ελλάδα. Και δυστυχώς, για το έθνος, το επιχείρησε και μετά την Συνθήκη Ανεξαρτησίας της Ζυρίχης του 1959. Με αποτέλεσμα τις αναταράξεις στις ελληνοτουρκικές σχέσεις και την εισβολή των Τούρκων το ΄74.\nΑναρωτιέμαι όμως, αν η Κύπρος θέλει και σήμερα να ενωθεί με την Ελλάδα. Αν οι Κύπριοι έχουν την ίδια εθνική επιθυμία της πολυπόθητης ένωσης για την οποία σκοτώθηκαν τόσοι αγωνιστές στον μακροχρόνιο αγώνα για την εθνική ενοποίηση.\nΗ απάντηση είναι πως κανείς Κύπριος δεν θα ήθελε σήμερα, να επωμιστεί τα βάρη ενός αποτυχημένου κράτους. Μπορεί να το ήθελε μέχρι πριν από τριάντα χρόνια αλλά όχι τώρα. Γιατί μπορεί πια να συνειδητοποιήσει την μέγιστη ευελιξία των δικών του θεσμών και συστημάτων έναντι του βραδυκίνητου και εσωστρεφούς ελλαδικού κράτους. Γιατί μπορεί να καταλάβει ότι πολύ λιγότερη ασφάλεια είναι σε θέση να του παρέχει η ελλαδική αμυντική μηχανή από μία αμερικανική εταιρεία εξόρυξης πετρελαίου. Και τέλος, γιατί βλέπει πως το δικό του πολιτικό σύστημα εξασφαλίζει, δια της εξωστρέφειας, αύξηση του ΑΕΠ από τα πανεπιστήμια, τις κατασκευές, την συμμετοχή ξένων εταιρειών και από πολλές άλλες δραστηριότητες στο νησί.\nΕίναι μάλλον η στιγμή να συμβεί το αντίστροφο: να επιθυμήσουμε εμείς την προσάρτησή μας στην Κύπρο. Και να παρακαλέσουμε τους αδερφούς μας να μας δεχτούν ως μαθητευόμενους στον δικό τους ρεαλισμό και στην δική τους ευέλικτη χρήση της δημοκρατίας τους.\nΗ δική μας περίπτωση είναι από αυτές που διδάσκουν ότι ο κόσμος άλλαξε και ότι οι "Μεγάλες Ιδέες" δεν πραγματοποιούνται πια στο επίπεδο των ποσοτικών μεγεθών αλλά στο δημιουργικό πλαίσιο των ποιοτικών δεικτών. Κάτι που γνώριζε καλά ο Βενιζέλος, όταν επένδυε τον ελληνισμό στην αστική τάξη και όχι στην ανάσταση του "Μαρμαρωμένου Βασιλιά", όπως οι αντίπαλοί του...


Εκτός Αφγανιστάν ποδοσφαιριστές με την βοήθεια της Αυστραλίας | SDNA\nΕκτός Αφγανιστάν ποδοσφαιριστές με την βοήθεια της Αυστραλίας\nΗ κατάληψη της εξουσίας από τους ταλιμπάν οδηγεί αρκετούς Αφγανούς να φύγουν από την χώρα τους, με 75 άτομα να το πετυχαίνουν με την βοήθεια της Αυστραλίας. και πρόκειται για άνδρες και γυναίκες που ασχολούνταν με το ποδόσφαιρό.\nΤην πετυχημένη προσπάθεια αποχώρησης τους από το Αφγανιστάν ανακοίνωση η πρώην αρχηγός της Εθνικής ομάδας γυναικών της χώρας, Χαλίντα Ποπάλ η οποία βοήθησε στην διαδικασία ενώ ανέφερε πως αρκετοί χτυπήθηκαν ενώ ακούγονταν πυροβολισμοί την ώρα της αναχώρησης. Το γκρουπ αποτελείται από άνδρες και γυναίκες που ασχολούνταν με το ποδόσφαιρο αλλά και μέλη οικογενειών τους.\nΜάλιστα η Διεθνής Ομοσπονδία των Επαγγελματιών Ποδοσφαιριστών (FIFPro) σε ανακοίνωση της ευχαριστεί την Αυστραλία για την βοήθεια της, τονίζοντας πως είναι επικίνδυνο για όποιος ασχολείται με το άθλημα να είναι στο Αφγανιστάν, ειδικά οι γυναίκες.


3/12 Παγκόσμια Ημέρα Ατόμων με Αναπηρία. Ένα βιβλίο για τη διαφορετικότητα! – 24 ώρες γονείς\nBy parents24 | December 3, 2017\nΗ Βούλα Γιαγκάζογλου γράφει μια πολύ όμορφη ιστορία για τον εκφοβισμό και τη διαφορετικότητα. Μια έξυπνη ιστορία για τη δύναμη της αυτοπεποίθησης και της θέλησης αλλά και τα οφέλη του αθλητισμού! Οι όμορφες και τρυφερές εικόνες αγκαλιάζουν το κείμενο, ζωντανεύουν τους ήρωες και μεγιστοποιούν τα συναισθήματα του αναγνώστη! Το βιβλίο απευθύνεται σε παιδιά από 5 ετών!\nRelated ItemsΒούλα ΓιαγκάζογλουΔιαφορετικότηταΔώρα ΑνδρεαδάκηΕΛΛΗΝΟΕΚΔΟΤΙΚΗΜαριάννα ΦραγκούληΝταν Νταν Τέλης ο σοφός κουνέληςπαιδικό βιβλίο\n← Προηγούμενο Άρθρο Η Χιονομπαλού!\nΕπόμενο Άρθρο → Ένα μουσικό παραμύθι όλο γλύκα!


Πρωταθλητής Ελλάδας στις νεάνιδες ο ΝΟΒΑ - SPORTSFEED\nΠρωταθλητής Ελλάδας στις νεάνιδες ο ΝΟΒΑ\nΟ Ναυτικός Όμιλος Βόλου Αργοναύτες (ΝΟΒΑ) κατέκτησε τον τίτλο στο πανελλήνιο πρωτάθλημα καλλιτεχνικής κολύμβησης νεανίδων, που ολοκληρώθηκε στο κολυμβητήριο «Αντώνης Πεπανός”»της Πάτρας.\nΟ ΝΟΒΑ πρώτευσε στην τελική βαθμολογία των συλλόγων με 155,5 βαθμούς. Στη δεύτερη θέση κατετάγη ο ΑΝΟ Μεταμόρφωσης με μόλις ενάμιση βαθμό λιγότερο, 154 β. Τρίτος είναι ο Πανσερραϊκός με 122β.\nΣτο φινάλε των αγώνων, διεξήχθησαν οι τελικοί στο ελεύθερο ομαδικό, όπου το χρυσό μετάλλιο πήραν τα κορίτσια του ΝΟ Χανίων και στο ελεύθερο σόλο όπου η Ζωή Καράγγελου του ΝΟΒΑ κατέκτησε ένα ακόμα χρυσό.\nΤην ομάδα του ΝΟ Χανίων που κατέκτησε την πρωτιά στον τελικό του ελεύθερου ομαδικού αποτελούσαν οι Αναστασία Εικοσιπεντάκη, Ιφιγένεια Κρομμυδάκη, Γαρυφαλιάνα Νίκου, Μαρία Ξηφαράκη, Αγγελική Τζατζιμάκη, Μαρία Τσιφετάκη, Μαρία Κοκκινάκη και βαθμολογήθηκαν με 78,1667β. Το ασημένιο μετάλλιο στο αγώνισμα κατέκτησε ο ΑΝΟ Μεταμόρφωσης με 76,9000β, ενώ το χάλκινο πήρε ο ΚΟΗ με 74,9333β.\nΣτον τελευταίο τελικό της διοργάνωσης, στο ελεύθερο σόλο, η Ζωή Καράγγελου του ΝΟΒΑ πρώτευσε με 81,2000β. Η συναθλήτριά της στον ΝΟΒΑ Ελένη Φραγκάκη πήρε το αργυρό μετάλλιο με 79,8333β. Το χάλκινο πήρε η Κρυσταλένια Γιαλαμά του Ωρίωνα με 78,5000β.\nRelated Topics:Συγχρονισμένη κολύμβηση\nΤο καλεντάρι της καλλιτεχνικής για το 2022\nΚυριάρχησε η ΑΝΟΜ στο πανελλήνιο νεανίδων τη 2η μέρα\nΑλλαγές ημερομηνιών στους εγχώριους αγώνες\nΑρχίζει η σεζόν για την καλλιτεχνική κολύμβηση\nΠανελλήνιο νεανίδων: ΝΟΒΑ και ΑΝΟΜ τα πρώτα χρυσά\nΤελευταίοι αγώνες της σεζόν στην Πάτρα


Επειδή σε αγαπώ. ...Γράφει ο Δημήτρης Νομικός.\nΠαρασκευή, 11 Αύγουστος 2017 10:10\n"Ενδοσκοπήσεις" - Επειδή σε αγαπώ. ...Γράφει ο Δημήτρης Νομικός.\nΜα εγώ, επειδή σε αγαπώ, δεν σου απάντησα. Γιατί για την αγάπη μου, είμαι έτοιμος να προσφέρω. Και η προσφορά, δεν είναι θυσία. Ούτε και όταν αγαπάς, απαιτείς θυσίες από τους άλλους.\nΜα εγώ, επειδή σε αγαπώ, κάθισα σιωπηλός απέναντί σου. Γιατί για την αγάπη μου, θέλω να συμμετέχω. Και η συμμετοχή, δεν είναι η απάντηση σε ένα εκβιασμό. Αν δεν θέλω να συμμετέχω σε κάτι, δεν σημαίνει ότι δεν σε αγαπώ.\nΜα εγώ, επειδή σε αγαπώ, έμεινα δίπλα σου κρατώντας σου το χέρι. Γιατί η αγάπη, είναι η συμπόρευση δυο χωριστών δρόμων. Ευχή είναι να παραμείνουν οι διαδρομές αυτές κοινές, αλλά αν δεν μείνουν, δεν είναι αυτό κατάρα. Ούτε και συνεπάγεται διάλυση της αγάπης.\nΜα εγώ, επειδή σε αγαπώ, έκανα στην άκρη. Γιατί για την αγάπη μου, είμαι έτοιμος να τη διευκολύνω εκείνη να αναπτυχθεί, με το δικό της τρόπο, στο δικό μου χώρο, και κάνω ότι μπορώ για την ανάπτυξη αυτή.\nΜα εγώ, επειδή σε αγαπώ, ένωσα το βλέμμα μου με τα μάτια σου. Γιατί η αγάπη μου, θρέφει την καρδιά και όχι τα αυτιά. Δεν θα ηρεμήσει με λόγια γλυκά τις ανασφάλειες σου, αλλά θα ζεστάνει με τη θαλπωρή της την ύπαρξή σου. Δεν έχει έρθει στη ζωή σου για να ανταποκριθεί στις προσδοκίες σου, αλλά για να βιώσουμε δυο υπάρξεις μαζί το θαύμα της.\nΛίγα λόγια για τον Δημήτρη\nΟ Δημήτρης Νομικός γεννήθηκε το 1965 στον Πειραιά, στον οποίο κατοικεί μέχρι σήμερα. Από πολύ νωρίς ξεκίνησε να προβληματίζεται με τα μεγάλα ερωτήματα που απασχολούν τον άνθρωπο. Το 1978 παρακολούθησε το βασικό σεμινάριο της μεθόδου Silva για τις δυνατότητες που έχουμε σαν άνθρωποι, ξεκινώντας έτσι το οδοιπορικό του στα μονοπάτια της αναζήτησης. Από το 1982 έως το 1984 μετείχε στις συνεδρίες του Καφενείου Σχολείου, μιας ψυχαναλυτικής μεθόδου για την αυτοβελτίωση και την αυτογνωσία. Αποφοίτησε από την Ιωνίδειο Σχολή το 1983 και ολοκλήρωσε τις σπουδές του στη διοίκηση επιχειρήσεων. Μελέτησε Χριστιανισμό, Ζεν Βουδισμό, Ταοϊσμό, εσωτερική φιλοσοφία, ψυχολογία, φυσιολογία εγκεφάλου, αστροφυσική και κβαντομηχανική, προσπαθώντας να απαντήσει τα ερωτήματά του. Συμμετέχει ενεργά σε ομάδες δυναμικού διαλογισμού για την νοητική απεικόνιση θετικών εικόνων επί θεμάτων υγείας και ειρήνης. Το Σεπτέμβριο του 2010 κυκλοφόρησε το πρώτο του βιβλίο με τίτλο Μια μέρα, μια ψυχή, τρεις ζωές, από τις εκδόσεις ΚΡΙΤΟΝΟΥ. Τον Οκτώβριο του 2014 κυκλοφόρησε το δεύτερο βιβλίο του με τίτλο Γεύματα… ζωής, από τις εκδόσεις ΚΡΙΤΟΝΟΥ.\nΣτοιχεία επικοινωνίας: Facebook: https://www.facebook.com/profile.php?id=100012739473960\nATTICANEWS.GR Αρχική σελίδα ΚΟΙΝΩΝΙΑ ΕΝΑΛΛΑΚΤΙΚΑ Επειδή σε αγαπώ. ...Γράφει ο Δημήτρης Νομικός.


Απο το χώμα στο χρώμα-Μια συζήτηση της Κατερίνας Σχισμένου με την Κατερίνα Ασλανίδου – ΗΧΩ ΤΗΣ ΑΡΤΑΣ\nΑπο το χώμα στο χρώμα-Μια συζήτηση της Κατερίνας Σχισμένου με την Κατερίνα Ασλανίδου\nΤελευταία Ενημέρωση 14 Απρ 2022\nΑπό το χώμα στο χρώμα, μιά νέα έκθεση στην πινακοθήκη Γιάννης Μόραλης δική σας. Πώς φτάσατε σ΄αυτά τα έργα;\nΣτο χώμα αρχίζει και τελειώνει η ζωή. Ό, τι συναντάει το βλέμμα μου στο χώμα είναι θησαυρός, κάθε εύρημα κλείνει μια ζωή ολόκληρη, όπως τα νεκρά φύλλα του φθινοπώρου.\nΨηλά, στο πεδίο του ουρανού, είναι το φως, που δίνει το χρώμα, υπενθυμίζοντας ότι υπάρχει κάτι αθάνατο, πέρα από τη φθορά του χρόνου.\nΗ ζωή στην ύπαιθρο και συγκεκριμένα στην Άρτα τα τελευταία χρόνια, μου δίνει καθημερινά το χρόνο να παρατηρώ και να απολαμβάνω αυτούς τους συσχετισμούς κι αυτό επιθυμώ να αποδώσω στα έργα μου.\nΔυστυχώς, άφθαρτα, αιώνια κι άπειρα είναι τα πλαστικά σκουπίδια, τα απορρίμματα κάθε είδους που βλέπω να αυξάνονται καθημερινά στις όμορφες διαδρομές που ακολουθώ για να πάω στα σχολεία όπου διδάσκω.\nΟι διαφημιστικές καμπάνιες υπέρ της προστασίας του περιβάλλοντος, οι σποραδικές εθελοντικές δράσεις, ακόμα και τα πρόστιμα, είναι επιφανειακά και προσωρινά μέτρα.\nΔεν υπάρχει καμία πρόβλεψη ή σχεδιασμός για τον τρόπο διαχείρισης όλου αυτού του τεράστιου φόρτου σκουπιδιών. Λείπει η εκπαίδευση και η άσκηση στην αρμονία και την ομορφιά , καθώς δεν είναι πλέον αξίες έμφυτες στο σημερινό άνθρωπο.\nΕίναι θέμα πολιτικής, παιδείας κι εκπαίδευσης. Για να αποκατασταθεί και να επανέλθει η ομορφιά πρέπει να μάθουμε να ξεχωρίζουμε το ουσιώδες κι αρμονικό από το σκάρτο και το περιττό. Αυτό από μόνο του είναι μια πολιτική πράξη.\nΜε ποιες γνώσεις και με ποια απόφαση θα μάθουμε να ζούμε χωρίς το περιττό όταν δεν μπορούμε καν να το διακρίνουμε?\nΠολλή πληροφορία, χρήσιμη μαζί με άχρηστη, εικόνες βίας που με επιθετικό τρόπο εισβάλλουν στο μυαλό, γίνονται στάση ζωής για το σημερινό νέο.\nΤα μαθήματα Τέχνης αφαιρούνται από τα σχολικά προγράμματα.\nΕμμονικά συνεχίζουμε, αντί για τροφή στο πνεύμα, να δίνουμε όση περισσότερη πληροφορία μπορούμε, σε σώματα στατικά. Αντί να ενθαρρύνουμε τους νέους να κινηθούν και να εκφράσουν, τους «κλείνουμε» μέσα σε αδιάκοπη ροή πληροφοριών. Έτσι, φτιάξαμε μια κουρασμένη και πρόωρα γερασμένη κοινωνία, χωρίς κίνητρα για δημιουργία, κριτική σκέψη κι εν τέλει, ανατροπή.\nΠόσο δύσκολη ή εύκολο είναι για έναν νέο εικαστικό να βαδίζει στην επαρχία και τι δυναμική νομίζετε πως υπαρχει σε τόσο μικρούς τόπους;\nΗ πνευματική και καλλιτεχνική κίνηση στην Άρτα είναι πολύ περιορισμένη και η αξία της Τέχνης αρκετά παραγκωνισμένη.\nΈγινε, φέτος μια εξαιρετική αρχή με την έκθεση-αφιέρωμα στο Γιάννη Μόραλη, καθώς και με την οργάνωση της μόνιμης συλλογής έργων της Πινακοθήκης, που πιστεύω ότι δεν διαφημίστηκαν αρκετά, ειδικά σε πανελλαδικό επίπεδο. Επιπλέον, πολύ λίγοι κάτοικοι της πόλης και των προαστίων της Άρτας συνειδητοποίησαν πόσο σημαντικό γεγονός ήταν. Όπως και να έχει, ο πήχης ανέβηκε και μάλιστα πολύ ψηλά. Χαίρομαι που έχω την τιμή να εκθέσω στην Πινακοθήκη, κι εύχομαι να συνεχιστεί μια πορεία ποιότητας.\nΠιστεύω πως κάθε επαρχιακή πόλη χρειάζεται μια οργανωμένη κι ενεργή Πινακοθήκη, με μόνιμη συλλογή, προσεκτικά οργανωμένες τακτικές εκθέσεις κι εκπαιδευτικά προγράμματα. Μια πινακοθήκη ζωντανή κι ανοιχτή στην τοπική κοινωνία.\nΕπιπλέον, εκτός από το απαραίτητο μόνιμο διοικητικό προσωπικό, χρειάζεται καλλιτέχνες ,εκπαιδευτικούς ,επαγγελματίες με γνώσεις πάνω στα αντικείμενά τους, μόνιμα εργαζόμενους κι όχι εθελοντές, να επιμελούνται σε σταθερή βάση τις εκθέσεις και τα προγράμματα της πινακοθήκης. Χρειάζεται εμπιστοσύνη στους ανθρώπους της Τέχνης του τόπου για να συμβεί αυτό. Άλλωστε, ο καθένας πρέπει να αναλαμβάνει αυτό που γνωρίζει να κάνει καλύτερα.\nΠοιά είναι η Κατερίνα Ασλανίδου;\nΗ Κατερίνα Ασλανίδου γεννήθηκε το 1978 στην Αθήνα. Απoφοίτησε το 2003 από την Ανώτατη Σχολή Καλών Τεχνών της Αθήνας όπου σπούδασε ζωγραφική με καθηγητή το Χρόνη Μπότσογλου. Από το 2005 εργάζεται ως καθηγήτρια εικαστικών σε πρωτοβάθμια και δευτεροβάθμια εκπαίδευση. Έχει διοργανώσει κι εμψυχώσει εργαστήρια σχετικά με δημιουργική γραφή, τέχνη και θεατρική έκφραση για παιδιά κι ενήλικες. Έχει συμμετάσχει σε περισσότερες από 10 ομαδικές εκθέσεις στην Ελλάδα και το εξωτερικό κι έργα της ανήκουν σε ιδιωτικές συλλογές.\nΜια ακόμη έκθεση με ιδιαίτερο ενδιαφέρον, φιλοξενεί η Δημοτική Πινακοθήκη Άρτας από αύριο Παρασκευή 15 Απριλίου και για ένα μήνα. Πρόκειται για την ατομική έκθεση της ζωγράφου και εκπαιδευτικού Κατερίνας Ασλανίδου με τίτλο «Στο χώμα, στο χρώμα».\nΗ ζωγράφος κι εκπαιδευτικός σε σχολεία του Νομού Άρτας, παρουσιάζει στην Δημοτική Πινακοθήκη «Γιάννης Μόραλης» έργα κολλάζ με μεικτές τεχνικές που δημιουργούν υφές και έντονα χρωματικά πεδία, αποτυπώνοντας με την προσωπική της γλώσσα και γραφή την αγάπη για τον άνθρωπο και κυρίως για τη φύση που τον περιβάλει. Τα έργα χαρακτηρίζονται από αντιθέσεις επίπεδων και καμπύλων φορμών και από τη χρήση φυσικών υλικών όπως ξερά φύλλα, άνθη, φτερά. Χαρακτηριστική είναι η μουσικότητα αλλά και ο λυρισμός που αποπνέουν τα έργα, καθώς η ζωγράφος επηρεάστηκε από ποίηση και ήχους κατά τη διάρκεια της δημιουργικής διαδικασίας.\nΓεννήθηκε το 1978 στην Αθήνα. Απoφοίτησε το 2003 από την Ανώτατη Σχολή Καλών Τεχνών της Αθήνας όπου σπούδασε ζωγραφική με καθηγητή το Χρόνη Μπότσογλου. Από το 2005 εργάζεται ως καθηγήτρια εικαστικών μαθημάτων σε πρωτοβάθμια και δευτεροβάθμια εκπαίδευση .Έχει διοργανώσει κι εμψυχώσει εργαστήρια σχετικά με δημιουργική γραφή ,τέχνη και θεατρική έκφραση για παιδιά κι ενήλικες. Έχει συμμετάσχει σε περισσότερες από 10 ομαδικές εκθέσεις κι έργα της ανήκουν σε ιδιωτικές συλλογές. Ζει στην Άρτα και διδάσκει εικαστικά σε γυμνάσια του νομού.\nΧρήστος Γκόκας-Ερώτηση για τους αποφοίτους του ΦΠΨ\nΠρόγραμμα Ιερών Ακολουθιών Μεγάλης Εβδομάδας στην Αγία Θεοδώρα Άρτας


CES 2014: Η Parrot παρουσίασε demo του νέου iOS controlled ‘MiniDrone’ - AppleWorldHellas\nHome Accessories CES 2014: Η Parrot παρουσίασε demo του νέου iOS controlled ‘MiniDrone’\nCES 2014: Η Parrot παρουσίασε demo του νέου iOS controlled ‘MiniDrone’\nΗ Parrot είναι η εταιρεία που έχει γίνει γνωστή με το απίστευτα καλό AR Drone quadricopter, σήμερα παρουσίασε μια σειρά από τα νέα της iOS controlled οχήματα συμπεριλαμβανομένου και του νέου της quadricopter με την ονομασία ‘MiniDrone’.\nΠαρακάτω μπορείτε να δείτε δύο βίντεο σχετικά με το MiniDrone.\nTo νέο αυτό όχημα της Parrot έχει αφαιρούμενες ρόδες σε κάθε πλευρά του που του επιτρέπουν να κινείτε άνετα στο πάτωμα αλλά ακόμη και στο ταβάνι ή στον τοίχο πριν απογειωθεί στον αέρα!\nΑναμένουμε αργότερα μέσα στην ημέρα να ανακοινωθούν τα τεχνικά χαρακτηριστικά της συσκευής, η τιμή και το πότε θα γίνει διαθέσιμη. Το σίγουρο είναι πως εντυπωσίασε όλους τους παρευρισκόμενους με τις μοναδικές λειτουργίες του.\nPrevious articleCES 2014: Η SteelSeries παρουσιάζει το πρώτο MFI Bluetooth game controller για το iOS\nNext articleCES 2014: Η Orbotix ανακοίνωσε το νέο ‘Sphero 2B’


ΠΟΕΥΓΤΠ - ΑΝΑΚΟΙΝΩΣΗ ΑΛΛΗΛΕΓΓΥΗΣ ΠΡΟΣ ΤΟΥΣ ΕΡΓΑΖΟΜΕΝΟΥΣ ΤΗΣ COSCO Ομοσπονδία Τροφίμων Ποτών\nΑρχική ΑΝΑΚΟΙΝΩΣΕΙΣ Ανακοινώσεις Σωματείων ΑΝΑΚΟΙΝΩΣΗ ΑΛΛΗΛΕΓΓΥΗΣ ΠΡΟΣ ΤΟΥΣ ΕΡΓΑΖΟΜΕΝΟΥΣ ΤΗΣ COSCO\nΑΝΑΚΟΙΝΩΣΗ ΑΛΛΗΛΕΓΓΥΗΣ ΠΡΟΣ ΤΟΥΣ ΕΡΓΑΖΟΜΕΝΟΥΣ ΤΗΣ COSCO\nΔημοσιεύθηκε : Τρίτη, 11 Σεπτέμβριος 2018 08:49\nΑΛΛΗΛΕΓΓΥΗ ΣΤΟΝ ΑΓΩΝΑ ΤΩΝ ΕΡΓΑΖΟΜΕΝΩΝ ΤΗΣ COSCO ΠΑΡΑΝΟΜΗ ΚΑΙ ΚΑΤΑΧΡΗΣΤΙΚΗ ΕΙΝΑΙ Η ΚΥΒΕΡΝΗΣΗ ΣΥΡΙΖΑ – ΑΝΕΛ\nΣτηρίζουμε τη σημερινή απεργιακή κινητοποίηση που βρίσκεται σε εξέλιξη από τα ξημερώματα στον Πειραιά, στα εμπορευματοκιβώτια στις προβλήτες ΙΙ και ΙΙΙ της Cosco με κύριο αίτημα την υπογραφή της Συλλογικής Σύμβασης Εργασίας. Αυτός και μόνο αυτός είναι ο δρόμος που πρέπει να ακολουθήσουμε όλοι οι εργαζόμενοι για να διεκδικήσουμε το δίκιο μας. Στις επιχειρήσεις του κλάδου όπου καταγράφονται κατακτήσεις με τον ίδιο και μόνο τρόπο έχουν επιτευχθεί.\nΑυτή είναι η απάντηση στην ηττοπάθεια, τη μοιρολατρία, την υποταγή, στη χαμοζωή που θέλουν να καταδικάσουν εμάς και τις οικογένειές μας. Ο αγώνας των συναδέλφων στην Cosco αφορά όλους τους εργαζόμενους ανεξάρτητα τον κλάδο που δουλεύουν.\nΚαταγγέλλουμε την κυβέρνηση ΣΥΡΙΖΑ – ΑΝΕΛ, όπως και τις προηγούμενες κυβερνήσεις, που έχουν διαμορφώσει κάτ´ εντολή των βιομηχάνων, εφοπλιστών, τραπεζιτών το απαραίτητο νομοθετικό πλαίσιο που να μπαίνει εμπόδιο στις διεκδικήσεις μας. Πατώντας πάνω σε αυτό χθεσινή δικαστική απόφαση έκρινε την απεργία παράνομη και καταχρηστική γιατί όπως αποφάνθηκε δεν είχε προηγηθεί "δημόσιος διάλογος". Αυτή είναι η μεταμνημονιακή εποχή που προπαγανδίζεται με κάθε τρόπο.\nΗ απεργία συνεχίζεται με απόφαση του Εργατικού Κέντρου Πειραιά αλλά κυρίως συνεχίζεται με τη μαζική συμμετοχή των ίδιων των εργαζομένων σε αυτήν. Στην πύλη μαζί με τους συναδέλφους της Cosco βρίσκονται από την πρώτη στιγμή δυνάμεις του ταξικού συνδικαλιστικού κινήματος, του ΠΑΜΕ.\nΚαλούμε τα σωματεία και τους εργαζόμενους του κλάδου να εκφράσουν με κάθε τρόπο την αλληλεγγύη τους στον αγώνα των εργαζομένων της Cosco.\nΝΑ ΙΚΑΝΟΠΟΙΗΘΟΥΝ ΤΑ ΑΙΤΗΜΑΤΑ ΤΩΝ ΑΠΕΡΓΩΝ ΤΗΣ COSCO\nΝΑ ΥΠΟΓΡΑΦΕΙ Η ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΟΥ ΠΡΟΒΛΕΠΕΙ\nΑΥΞΗΣΕΙΣ, ΑΥΞΗΣΗ ΤΗΣ ΛΙΜΕΝΕΡΓΑΤΙΚΗΣ ΟΜΑΔΑΣ ΑΠΟ 4 ΣΕ 6 ΑΤΟΜΑ ΚΤΛ


Όλα όσα θέλουν να μάθουν οι γυναίκες από τους άνδρες κρύβονται στα... χέρια τους .Αν φορούν βέρα μαρτυρούν ότι είναι παντρεμένοι ή το αντίθετο Αν είναι περιποιημένα ή όχι πόσο φροντίζει τον εαυτό του ή ακόμη και την δουλειά που κάνει. Πλέον τεκμηριώθηκε και επιστημονικά ότι τα δάκτυλα ενός άνδρα αποτελούν μια καλή ένδειξη για το μέγεθος του πέους του. Μάλιστα ορισμένα χαρακτηριστικά του ανδρικού προσώπου αποκαλύπτουν και την αρρενωπότητα του.\nΣύμφωνα με έρευνα νοτιοκορεατών επιστημόνων που δημοσιεύτηκε στην Ασιατική Επιθεώρηση Ανδρολογίας το δεύτερο και τέταρτο δάχτυλο, δηλαδή ο δείκτης και ο παράμεσος, σχετίζονται άμεσα με το μέγεθος του πέους ενός άνδρα. Ταυτόχρονα μια άλλη επιστημονική μελέτη απέδειξε πως οι άνδρες που διαθέτουν μακριούς δείκτες έχουν λιγότερες πιθανότητες να παρουσιάσουν καρκίνο του προστάτη. Συγκεκριμένα η έρευνα έδειξε πως οι άνδρες με μακρύτερο δείκτη από τον παράμεσο έχουν κατά 33,3% λιγότερες πιθανότητες να παρουσιάσουν την ασθένεια σε σχέση με τους άνδρες με την αντίστροφη αναλογία δαχτύλων.\nΤην ίδια στιγμή παλαιότερες μελέτες είχαν αποδείξει ότι η προγεννητική τεστοστερόνη μπορεί να καθορίσει την ανάπτυξη των δαχτύλων, όπως και το μήκος του πέους, μία σχέση την οποία ο Tae Kim και οι συνεργάτες του από την Νότια Κορέα αποφάσισαν να εξακριβώσουν.\nΣυγκεκριμένα η μελέτη περιλάμβανε 144 άνδρες που υπέφεραν από ουρολογικά προβλήματα, τα οποία δεν επηρέαζαν το μήκος του γεννητικού τους οργάνου. Το πέος τους μετρήθηκε υπό συνθήκες αναισθησίας, ενώ τα αποτελέσματα αυτών των μετρήσεων αντιπαραβλήθηκαν με την διαφορά μήκους μεταξύ δεύτερου και τέταρτου δακτύλου του δεξιού χεριού –το δεξί χέρι επιλέχθηκε διότι προηγούμενες έρευνες έδειξαν ότι είναι πιο «ευαίσθητο» στην επίδραση της τεστοστερόνης.\nΗ λεγόμενη «δακτυλική αναλογία» σε αυτή την έρευνα αναφέρεται στο μήκος του δείκτη διαιρεμένο με το μήκος του παράμεσου. Όσο πιο μικρός είναι ο αριθμός που προκύπτει, τόσο πιο μακρύ είναι πιθανό να είναι το πέος, λένε οι μελετητές.\nΗ δακτυλική αναλογία, ανέφερε η Denise McQuade, καθηγήτρια του Skidmore College της Νέας Υόρκης, δεν είναι καθόλου δύσκολο να μετρηθεί, και έτσι δίνει στοιχεία για το προγεννητικό ιστορικό ενός ατόμου, δίνοντας την ευκαιρία να αξιοποιηθεί σε διάφορους κλινικούς τομείς. Οι μετρήσεις, σύμφωνα με την McQuade, δείχνουν πως οι δείκτες και οι παράμεσοι στις γυναίκες τείνουν να έχουν το ίδιο μήκος.\nTags: ΑΝΤΡΑΣ, ΔΑΚΤΥΛΑ, ΔΑΚΤΥΛΙΚΗ ΑΝΑΛΟΓΙΑ, ΕΡΕΥΝΑ, ΜΗΚΟΣ, ΠΕΟΣ


Τα 10 καλύτερα ξενοδοχεία κοντά σε: Eagle Trail - TripAdvisor\nΤα καλύτερα ξενοδοχεία κοντά σε: Eagle Trail, Fish Creek\nEagle Trail: Διαβάστε κριτικές\n54 από 239 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Eagle Trail\n5,7 χλμ. από Eagle Trail\n8,8 χλμ. από Eagle Trail\n4,0 χλμ. από Eagle Trail\n2,9 χλμ. από Eagle Trail\n4,5 χλμ. από Eagle Trail\n8,1 χλμ. από Eagle Trail\n7,0 χλμ. από Eagle Trail\n7,5 χλμ. από Eagle Trail\n6,3 χλμ. από Eagle Trail\n4,6 χλμ. από Eagle Trail\n12,8 χλμ. από Eagle Trail\n11,8 χλμ. από Eagle Trail\n29,1 χλμ. από Eagle Trail\n31,0 χλμ. από Eagle Trail\n33,1 χλμ. από Eagle Trail\n30,4 χλμ. από Eagle Trail\n34,0 χλμ. από Eagle Trail\n31,4 χλμ. από Eagle Trail\n33,0 χλμ. από Eagle Trail\n57,3 χλμ. από Eagle Trail\n30,5 χλμ. από Eagle Trail\n33,4 χλμ. από Eagle Trail\n31,8 χλμ. από Eagle Trail\n36,4 χλμ. από Eagle Trail


τα νέα της επικαιρότητας - περιοδικό ποικίλης ύλης: «Επί ξύλου κρεμάμενες...»\nΟι φιλολαϊκές αλλαγές που είχαν\nυποσχεθεί στον οικονομικό πρωτίστως τομέα\nο Αλ. Τσίπρας και ο ΣΥΡΙΖΑ δεν έχουν υλοποιηθεί\nΔεν χρεοκοπεί η Ελλάδα τη Μεγάλη Πέμπτη! Μόνος του θα σταυρωθεί και πάλι ο Χριστός. Δεν υπήρξε ποτέ περίπτωση η κυβέρνηση Τσίπρα να οδηγήσει σε χρεοκοπία τη χώρα μην πληρώνοντας τη δανειακή δόση στο ΔΝΤ στις 9 Απριλίου. Πολιτικές ανοησίες ασχέτων με την πολιτική πραγματικότητα της χώρας μας ή προπαγανδιστικά φληναφήματα τα περί του αντιθέτου γραφόμενα. Εσωτερικής τε και εξωτερικής προελεύσεως, από μέσα ενημέρωσης στην υπηρεσία των Γερμανών.\nΟχι, οικουμενική κυβέρνηση με τη συμμετοχή του εκδιωχθέντος από τον πρωθυπουργικό θώκο Αντώνη Σαμαρά δεν πρόκειται να συγκροτηθεί. Κάτι πρέπει να λέει και ο πρόεδρος της ΝΔ για να παρατείνει όσο το δυνατόν περισσότερο την παραμονή του στο μοναδικό πλέον αξίωμα που του έχει προσωρινά απομείνει. Ωραία του την είπε ο κυβερνητικός εκπρόσωπος: «Ονειρα εαρινής νυκτός»!\nΦωτιά σε ΝΔ-ΠΑΣΟΚ έβαλε η πρόταση-απόφαση της κυβέρνησης ΣΥΡΙΖΑ-ΑΝΕΛ να συσταθεί από τη Βουλή εξεταστική επιτροπή για το πώς μπήκε η Ελλάδα σε αυτό το επονείδιστο και καταστροφικό καθεστώς των μνημονίων. Θα εξεταστούν τα χρόνια από το 2009 και μετά. Από τότε δηλαδή που εξελέγη πρωθυπουργός ο Γιώργος Παπανδρέου.\nΡήξη Σαμαρά-Βενιζέλου έφερε η πρόταση αυτή. Ο πρόεδρος του ΠΑΣΟΚ θέλει να επεκταθεί η εξεταζόμενη περίοδος ώστε να συμπεριλάβει και την περίοδο πρωθυπουργίας του Κώστα Καραμανλή, από τον Μάρτιο του 2004. Ο πρόεδρος της ΝΔ απορρίπτει σθεναρά αυτή την περίοδο. Αν την ενέκρινε, πιθανότατα η ανατροπή του θα ήταν θέμα εβδομάδων. Η κυβέρνηση Τσίπρα «όταν δεν μπορεί να προσφέρει άρτο, προσπαθεί να προσφέρει θέαμα» δήλωσε ο εκπρόσωπος της ΝΔ. «Οι συμφωνίες ασυλίας που συνήψε ο ΣΥΡΙΖΑ με μια πλευρά της ελληνικής Δεξιάς δεν θα επιβιώσουν στη Βουλή» διακήρυξε το ΠΑΣΟΚ του Ευάγγελου Βενιζέλου με σθένος και αποφασιστικότητα, στεντορεία τη φωνή.\nΤο Ποτάμι του Σταύρου Θεοδωράκη φροντίζει να την κάνει με ελαφρά πηδηματάκια από κάθε αντιγερμανική κίνηση της Βουλής. Πρώτα πρώτα έφυγε από την επιτροπή της Βουλής για τη διεκδίκηση των γερμανικών αποζημιώσεων.\nΑναγκαία κίνηση για να διατηρήσει την εύνοια των Γερμανών, οι οποίοι πέραν αυτού δεν έχουν πια φιλογερμανικό κόμμα στην Ελλάδα. Οσο δε για την εξεταστική επιτροπή για τα μνημόνια, τη χαρακτήρισε «παρελάσεις επωνύμων προς εξέταση... ώστε να συζητάμε το παρελθόν και να μη συζητάμε για το σήμερα».\nΔεν είναι η Ελλάδα επί ξύλου κρεμάμενη αυτή την εβδομάδα των Παθών. Επί ξύλου κρεμάμενες είναι όμως οι φιλολαϊκές αλλαγές της ασκούμενης κυβερνητικής πολιτικής που είχαν υποσχεθεί στον οικονομικό πρωτίστως τομέα τόσο ο πρωθυπουργός Αλέξης Τσίπρας προσωπικά όσο και ο ΣΥΡΙΖΑ ως κόμμα. Οχι μόνο προεκλογικά, αλλά και μετεκλογικά, πράγμα που έχει μεγαλύτερη αξία. Τότε που στη Βουλή διακήρυξε τις προγραμματικές δηλώσεις της κυβέρνησής του. Καμία φιλολαϊκή διακήρυξή του δεν έχει υλοποιηθεί.\nΟλες αναβλήθηκαν για αργότερα. Για το φθινόπωρο και μετά, το νωρίτερο. Τότε όμως θα ισχύει το νέο πρόγραμμα που θα έχει συμφωνήσει η Αθήνα με το Βερολίνο. Θα είναι «συμφωνία ανάπτυξης» όπως επαγγέλλεται ο Ελληνας πρωθυπουργός ή «νέο μνημόνιο» όπως διακηρύσσει ο Σόιμπλε; Αγνωστο.\nΕτικέτες Γιώργος Δελαστικ, πολιτική, photo


#1 Θέμα: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 3:46 pm\nTo 2013 ήταν μια πάρα πολύ καλή χρονιά για τα ντράμα με πληθώρα νέων, πολύ καλών επιλογών, αλλά και με τα παλιά, κλασσικής αξίας.\nΤο dramafever, για χάρη μας, μπήκε στη διαδικασία να φτιάξει μία λίστα με τα drama που παρακολούθησαν τα περισσότερα μέλη του κατά τη χρονιά που πέρασε. Η αποτελέσματα βασίστηκαν στον μέσο αριθμό θεατών που παρακολούθησαν κάποιο επεισόδιο οποιαδήποτε ημέρα του 2013.\nΝα σημειώσω ότι η λίστα αφορά αποκλειστικά σε όσους παρακολούθησαν κάποιο στο dramafever, επομένως δεν έχουμε καθόλου στοιχεία από τους άλλους streamers, όπως το viki, το gooddrama, το dramago ή τα υπόλοιπα, αλλά με δεδομένο ότι το dramafever είναι ένα από τα πιο δημοφιλή sites για drama streaming, μπορούμε να θεωρήσουμε ότι η κατάταξή του είναι αρκετά αξιόπιστη. Επιπλέον, πρέπει να λάβουμε υπόψη μας ότι υπάρχουν περιοχές του πλανήτη, μέσα σε αυτές και εμείς, όπου δεν είναι διαθέσιμο.\nΤέλος, να επισημάνω ότι μέσα στη λίστα υπάρχουν και dramas περασμένων χρόνων, που σημαίνει ότι ήταν διαθέσιμα για να τα δει κάποιος από την 1/1/2013, σε αντίθεση με τα καινούργια που ήταν διαθέσιμα από τη στιγμή που άρχισαν να παίζονται, με αποτέλεσμα κάποια να μπορούν να υπολογιστούν μόνο για 2-3 εβδομάδες ή και λιγότερο.\nΑρκετά όμως με τη φλυαρία! είναι ώρα να δούμε τη λίστα.\n#2 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 3:58 pm\nέχουμε ισοπαλία ανάμεσα σε 4 dramas\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] (2013)[Πρέπει να είστε εγγεγραμμένοι και συνδεδεμένοι για να δείτε αυτή την εικόνα.]\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] (2012)\n#3 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:00 pm\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.](2013)\n#4 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:03 pm\n(το θυμάστε; είναι αυτό που έπαιξε το TV 100 της Θεσσαλονίκης το καλοκαίρι.)\n#5 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:04 pm\n#6 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:06 pm\n#7 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:08 pm\n#8 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:09 pm\n#9 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:10 pm\n#10 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:11 pm\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] (2009)\n#11 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:13 pm\n#12 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:14 pm\n#13 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:16 pm\n#14 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:17 pm\n#15 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:19 pm\n#16 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:21 pm\nείναι το Remake του Itazura na kiss\n#17 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:24 pm\nτο κορεάτικο hana kimi\n#18 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:25 pm\n#19 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:26 pm\n#20 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:28 pm\n#21 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:30 pm\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] (2010)\nείναι variety Show και όχι drama, αλλά Ok!\n#22 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:31 pm\nΠάμε στη πεντάδα τώρα!\n#23 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:32 pm\n#24 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:34 pm\n#25 Θέμα: Απ: Τα 25 πιο δημοφιλή dramas σύμφωνα με το dramafever. Σαβ Ιαν 11, 2014 4:35 pm


Κομμωτήριο ΚΟΡΑΣΙΔΟΥ ΒΑΡΒΑΡΑ | Kérastase\nΠρογραμματίστε το ραντεβού σας στο κομμωτήριο ΚΟΡΑΣΙΔΟΥ ΒΑΡΒΑΡΑ, το αγαπημένο σας κομμωτήριο Kérastase στην περιοχή ΚΕΑ για μια μοναδική εμπειρία που περιλαμβάνει επαγγελματική διάγνωση μαλλιών, μια απόλυτα προσωποποιημένη τελετουργία περιποίησης μέσα στο κομμωτήριο και πρόταση του εξειδικευμένου προγράμματος περιποίησης για το σπίτι χρησιμοποιώντας τα κορυφαία προϊόντα Kérastase.\nΣας προσκαλούμε να ζήσετε στο κομμωτήριο ΚΟΡΑΣΙΔΟΥ ΒΑΡΒΑΡΑ, μια μοναδική, ολοκληρωμένη εμπειρία περιποίησης. Εδώ, το απολαυστικό ταξίδι θα ξεκινήσει με την επαγγελματική διάγνωση και θα συνεχιστεί με μια χαλαρωτική τελετουργία περιποίησης. Για να παρατείνετε τα αποτελέσματα της τελετουργίας, ο σύμβουλος Kérastase θα σας συμβουλέψει σχετικά με το Πρόγραμμα Περιποίησης για το Σπίτι χρησιμοποιώντας τα κορυφαία προϊοντα της Kérastase που ταιριάζουν απόλυτα στις ανάγκες σας. Τα μαλλιά σας θα είναι και πάλι λαμπερά και υγιή. Επισκεφθείτε το αγαπημένο σας κομμωτήριο στην περιοχή ΚΕΑ και βιώστε μια πολυτελή εμπειρία μεταμόρφωσης των μαλλιών σας.\nΣτο κομμωτήριο ΚΟΡΑΣΙΔΟΥ ΒΑΡΒΑΡΑ, μπορείτε να ζήσετε αυτή τη μοναδική εμπειρία Kérastase χάρη στους εξειδικευμένους Συμβούλους στη Διάγνωση των Μαλλιών και την αναγνώριση των αναγκών τους, προτείνοντας σας μια ολοκληρωμένη τελετουργία περιποίησης. Με τη βαθιά τους γνώση και εμπειρία οι Σύμβουλοι Kérastase στη περιοχή ΚΕΑ θα σας δώσουν συμβουλές, μυστικά και οδηγίες για την αποτελεσματική περιποίηση των μαλλιών σας.\nΠάτε στο κομμωτήριο για βαφή, ανταύγειες, κούρεμα ή ακόμη και μια ολοκληρωμένη μεταμόρφωση; Ο εξειδικευμένος κομμωτής σας μπορεί να αναγνωρίσει όλες τις ανάγκες των μαλλιών σας και να χαρίσει και πάλι στα μαλλιά σας την υγεία και τη λάμψη που ονειρεύεστε. Όλα τα προϊόντα Kérastase που χρησιμοποιούνται στο κομμωτήριο περιέχουν τις υψηλότερες περιεκτικότητες ενεργών συστατικών και τις πλέον καινοτόμες τεχνολογίες που διασφαλίζουν την περιποίηση σε βάθος και την άμεση μεταμόρφωση των μαλλιών. Το κομμωτήριο ΚΟΡΑΣΙΔΟΥ ΒΑΡΒΑΡΑ στην περιοχή ΚΕΑ σας περιμένει για μια πολυτελή εμπειρία περιποίησης για ονειρικά μαλλιά.\nΣας περιμένουμε στο κομμωτήριο ΚΟΡΑΣΙΔΟΥ ΒΑΡΒΑΡΑ να ανακαλύψετε προϊόντα Kérastase στην περιοχή ΚΕΑ.


ΙΟΒΕ: 16,1 δισ. ευρώ συνεισέφερε στο ΑΕΠ η επιβατηγός ναυτιλία το 2016\nΠέμπτη, 02-Νοε-2017 14:53\nΣτο ποσό των 16,1 δισ. ευρώ ή 9,2% του ελληνικού ΑΕΠ εκτιμάται η συνολική συνεισφορά της επιβατηγού ναυτιλίας το 2016, σύμφωνα με νέα μελέτη του Ιδρύματος Οικονομικών και Βιομηχανικών Ερευνών (ΙΟΒΕ) για την πορεία του κλάδου και τη σημαντική συμβολή του στην ελληνική οικονομία. Σε όρους απασχόλησης, η συνολική συνεισφορά του κλάδου διαμορφώθηκε σε 349 χιλ. θέσεις εργασίας (ή 9,7% της συνολικής απασχόλησης).\nΑναλυτικά, σύμφωνα με τη μελέτη του ΙΟΒΕ:\nΟι μεταβολές στο εξωτερικό περιβάλλον την τελευταία διετία ευνόησαν τον κλάδο της επιβατηγού ναυτιλίας. Ως αποτέλεσμα, η ζήτηση ακτοπλοϊκών υπηρεσιών ανέκαμψε σταδιακά έπειτα από την υποχώρηση των προηγούμενων ετών. Η ενίσχυση των αφίξεων από το εξωτερικό και η διαφαινόμενη ανάκαμψη της ελληνικής οικονομίας δημιουργούν θετικές προοπτικές για την ανάπτυξη του κλάδου τα επόμενα έτη, ωστόσο ανησυχίες προκαλεί η αύξηση των τιμών των ναυτιλιακών καυσίμων. Επιπλέον, οι υποβαθμισμένες λιμενικές υποδομές και η υψηλή φορολογία επηρεάζουν αρνητικά τη δραστηριότητα του κλάδου.\nθέση αντίστοιχα στην Ελλάδα, μετά το λιμάνι του Πειραιά, σε όρους όγκου εμπορευματικής κίνησης εξωτερικού (εξαιρουμένων των καυσίμων και του ξηρού φορτίου).\nΣύμφωνα με το ΙΟΒΕ, η προσαρμογή του κλάδου στα νέα δεδομένα απαιτεί συστηματική προσπάθεια περιορισμού του κόστους εκμετάλλευσης, με διατήρηση της καλύτερης δυνατής προσφοράς ακτοπλοϊκών υπηρεσιών. Προς την κατεύθυνση αυτή μπορεί να συμβάλλει η μείωση των συντελεστών ΦΠΑ στα εισιτήρια της ακτοπλοΐας. Στην Ελλάδα, καταγράφεται ο δεύτερος υψηλότερος συντελεστής ΦΠΑ στην ΕΕ-28 (24%), όταν στην Ιταλία - χώρα με συγκρίσιμο όγκο επιβατικής κίνησης μέσω θαλάσσης στην ΕΕ - ο αντίστοιχος συντελεστής διαμορφώνεται στο 10%. Εκτιμάται στη μελέτη ότι η μείωση του συντελεστή ΦΠΑ στα ακτοπλοϊκά εισιτήρια, υπό συγκεκριμένες προϋποθέσεις, θα μπορούσε να ενισχύσει την οικονομία των νησιωτικών περιοχών της χώρας χωρίς να προκαλεί αρνητικό δημοσιονομικό αποτέλεσμα.


Θεσσαλονίκη: Γαμήλιο γλέντι με νταλίκες – Voliotaki.gr\nΠρώτη καταχώρηση: Κυριακή, 20 Ιουνίου 2021, 02:00\nΠορεία με νταλίκες πραγματοποιήθηκε το βράδυ του Σαββάτου, στην παραλιακή Λεωφόρο Νίκης, στη Θεσσαλονίκη, στο πλαίσιο του γάμου δύο νέων ανθρώπων.\nΈνας 30χρονος ιδιοκτήτης νταλίκας παντρεύτηκε την αγαπημένη του ηλικίας 30 χρονών, στο Αγίασμα Ευόσμου.\nΣτη συνέχεια ο ίδιος οδηγώντας το βαρύ όχημα στο οποίο επέβαινε και η νύφη κατευθύνθηκε στο κέντρο της πόλης συνοδεία συναδέλφων του.\nΣυνολικά 10 στολισμένες νταλίκες, κορνάροντας δυνατά, έφθασαν μπροστά στο Λευκό Πύργο, μέσω της παραλιακής οδού. Εκεί, το νιόπαντρο ζευγάρι αποβιβάστηκε και φωτογραφήθηκε μπροστά στο όχημα και στο μνημείο.\nΤελευταία ενημέρωση: Κυριακή, 20 Ιουνίου 2021, 02:00\nPrevious: Στο Νοσοκομείο Ναυπλίου μεταφέρθηκε το βράδυ του Σαββάτου η Μαριέττα Γιαννάκου\nNext: Πώς να επιλέξετε το ιδανικό αντηλιακό για το παιδί σας


«Μάχη» Σπαρτάκ-Σαουθάμπτον για Σακό : england365.gr\n«Μάχη» Σπαρτάκ-Σαουθάμπτον για Σακό\nENGLAND365 25.01.2017 | 19.24\nΓια την υπογραφή του Μαμαντού Σακό ερίζουν οι Σαουθάμπτον και Σπαρτάκ Μόσχας, βάσει νέων δημοσιευμάτων από την Αγγλία αλλά και τη Γαλλία!\nΣτο… κυνήγι της μεταγραφής του Γάλλου στόπερ από τη Λίβερπουλ έχουν μείνει πλέον μόνο η Σπαρτάκ Μόσχας αλλά και η Σαουθάμπτον, τη στιγμή που οι υπόλοιποι διεκδικητές του παίκτη έχουν κάνει ένα βήμα πίσω.\nΟι «άγιοι» ψάχνουν εναγωνίως για έναν αμυντικό, καθώς ο Ζοσέ Φόντε αποχώρησε με μεταγραφή λίγες μέρες πριν για τη Γουέστ Χαμ, ενώ ο Βέρτζιλ φαν Ντάικ τραυματίστηκε στο πρόσφατο παιχνίδι της Πρέμιερ Λιγκ κόντρα στη Λέστερ.\nΑπό την άλλη, η ρωσική ομάδα μοιάζει διατεθειμένη να καταβάλει τα χρήματα που επιθυμεί η Λίβερπουλ για την παραχώρηση του παίκτη. Αξίζει να υπενθυμίσουμε πως οι «κόκκινοι» έχουν θέσει ως προτεραιότητα την πώληση του Μαμαντού Σακό και όχι τον δανεισμό του, γεγονός που έκανε αρκετές ενδιαφερόμενες ομάδες (όπως οι Σεβίλλη, Γουέστ Μπρομ, Γαλατασαράι) να αφήσουν την περίπτωση του.


eKorinthos • Προανακριτική για Novartis: Επιμένουν στην ένταση Τζανακόπουλος και Πολάκης -«Προχωράμε», λέει ο Τασούλας\nΑρχική Κεντρική Σελίδα Προανακριτική για Novartis: Επιμένουν στην ένταση Τζανακόπουλος και Πολάκης -«Προχωράμε», λέει ο...\nΓια την ώρα φαίνεται να ισχύει το πρώτο γι αυτό και ο πρόεδρος της αξιωματικής αντιπολίτευσης συνέχισε τον «χαρτοπόλεμο» επιστολών με νέο κείμενο που απέστειλε στον Πρόεδρο της Βουλής στο οποίο μιλά για «μεθόδευση της πλειοψηφίας», «νομικούς ακροβατισμούς» και «ωμή έκφραση του πλειοψηφισμού».\nΠάντως, ο κ. Τσίπρας δεν δηλώνει ότι ο ΣΥΡΙΖΑ θα αποχωρήσει από τις έρευνες αν και επισημαίνει πως δεν θα αλλάξει την σύνθεση της ομάδας των 7 βουλευτών που είχε αποφασίσει εξ αρχής η κοινοβουλευτική του ομάδα. Αυτό σημαίνει ότι δεν πρόκειται να ορίσει αντικαταστάτες και πως πιθανότατα θα μετέχει στις εργασίες με τους υπόλοιπους πέντε βουλευτές.\nΠλέον, το ενδιαφέρον συγκεντρώνεται στην επόμενη συνεδρίαση της προανακριτικής που έχει οριστεί για την Πέμπτη. Σύμφωνα με πληροφορίες οι Τζανακόπουλος – Πολάκης θα επιχειρήσουν να μετέχουν στις εργασίες αδιαφορώντας για τις σχετικές αποφάσεις. Απο την άλλη πλευρά το προεδρείο της επιτροπής προσανατολίζεται σε ήπια αντιμετώπιση. Οι ίδιες πηγές αναφέρουν ότι η συνεδρίαση δεν πρόκειται να ξεκινήσει με την παρουσία ατόμων που δεν έχουν δικαίωμα να παρίστανται ωστόσο προσθέτουν ότι δεν πρόκειται να ζητήσουν την επέμβαση της φρουράς. «Εάν θέλουν να αυτοεξευτελιστούν ας το κάνουν» απαντούν χαρακτηριστικά. Πάντως, οι εκτιμήσεις – ή προσδοκίες – των περισσοτέρων συγκλίνουν στο ότι οι Πολάκης – Τζανακόπουλος θα επιχειρήσουν να στήσουν μια μια ακόμα παράσταση διαμαρτυρίας και θα αποχωρήσουν. Μια τέτοια εξέλιξη ωστόσο ενδεχομένως να προκαλέσει – με ευθύνη ΣΥΡΙΖΑ – την τρίτη κατά σειρά αναβολή της εξέτασης του πρώην επικεφαλής της Novartis Hellas Κωνσταντίνου Φρουζή στον οποίο, κατά τα άλλα, η Κουμουνδούρου επιθυμεί να υποβάλλει κρίσιμες ερωτήσεις.\nΠροηγούμενο άρθροΠρώτη Κατοικία: Δεύτερη ευκαιρία για χιλιάδες νοικοκυριά να σώσουν τα σπίτια τους\nΕπόμενο άρθροΕρωτική επιθυμία: Πότε χάνεται και πώς θα ανέβει